



**WIZARA YA NCHI, AFISI YA RAIS, TAWALA ZA MIKOA, SERIKALI ZA MITAA NA IDARA MAALUM ZA SMZ**

**HALMASHAURI YA WILAYA YA KUSINI UNGUJA**

**RASIMU YA RIPOTI YA UKAGUZI WA NDANI**

**KWA MWAKA WA FEDHA 2020/2021**

# MUHTASARI

Kitengo cha ukaguzi kilifanya ukaguzi katika Halmashauri ya Wilaya ya Kusini Unguja, kimefanya mapitio ya Ripoti ya Ukaguzi wa Ndani iliyowasilishwa kwa Kamati April 2021 kuhusu ukaguzi uliofanywa katika Halmashauri. Mapitio hayo yalijumuisha ufuatiliaji wa hoja zilizojitokeza na mapendekezo yake pamoja na kuwahoji wahusika kwa ajili ya kutoa maelezo zaidi.

Katika ufuatiliaji huo, mrejesho kutoka kwa wahusika umezingatiwa pamoja na kuzipima hoja za Ukaguzi na tathmini ya uelewa iliyopo kwa wafanyakazi kwa ujumla juu utekelezaji wao wa kazi pamoja na majukumu na wajibu wao.

Makosa mengi yalitokezea ambayo yalipelekea kujitokeza kwa hoja mbali mbali. Aidha, imebainika kuwa elimu ya kutosha inahitajika kwa watendaji wote wa Halmashauri. Elimu inapendekezwa kutolewa ili kuwapatia uelewa wa majukumu ya kila mmoja kwa nafasi yake yanayotokana na kanuni za Kiutumishi na zile zinazoongoza masuala mbali mbali ikiwemo Manunuzi na Fedha.

Mapendekezo ya kuwapatia taaluma yamekuja baada ya kufanya usaili kwa baadhi ya wafanyakazi. Elimu ya awali ya kueleweshwa utekelezaji wa majukumu kwa kuendana na taratibu ulianza kutolewa pamoja na kuwapa indhari juu ya uwajibikaji kwa makosa yatakapojitokeza kwa mara nyengine.

Ripoti inabainisha baadhi ya mapungufu yaliyojitokeza kwa mwaka wa fedha wa 2020/2021 ikiwemouimarishaji wa ukusanyaji wa mapato na ulinzi wa rasilimali za jamii ili kuweka mazingira bora ya maisha ya wananchi sasa na baadae.

# YALIYOMO

[MUHTASARI i](#_Toc87186668)

[YALIYOMO ii](#_Toc87186669)

[1.0. UTANGULIZI 1](#_Toc87186670)

[1.1. Malengo ya Ukaguzi. 1](#_Toc87186671)

[1.2. Upeo wa Ukaguzi. 2](#_Toc87186672)

[1.3. Njia zilizotumika 2](#_Toc87186673)

[2.0. MATOKEO YA UKAGUZI. 3](#_Toc87186674)

[2.1. Ufanisi katika Ukusanyaji wa Mapato. 3](#_Toc87186675)

[2.2. Uhaba wa wafanyakazi wa kukusanya mapato 4](#_Toc87186676)

[2.3. Kukosekana kwa usafiri wa uhakika kwa ajili ya ukusanyaji wa mapato 5](#_Toc87186677)

[2.4. Kutowafikia kiukamilifu wafanyabiashara ambao wanahitajika kulipa tozo za Halmashauri 5](#_Toc87186678)

[2.5. Changamoto ya Mikataba ya huduma na ukusanyaji wa kodi/tozo kupitia Mawakala 6](#_Toc87186679)

[2.6. Ukusanyaji wa Mapato kwa gharama kubwa Vituoni 6](#_Toc87186680)

[2.7. Tahadhari ya kuwa na wakusanyaji wa mapato ambao siowafanyakazi halali kisheria 6](#_Toc87186681)

[2.8. Kuksekana kwa madaftari ya kurikodia mafuta 7](#_Toc87186682)

[2.9. Manunuzi yasiyo na mpangilio kwa mafuta ya Halmashauri 7](#_Toc87186683)

[2.10. Matumizi mabaya na yenye shaka kwa mafuta ya Halmashauri 7](#_Toc87186684)

[2.11. Wizi wa mafuta ya Halmashauri kwa njia ya kughushi 8](#_Toc87186685)

[2.12. Utaratibu wa kumbukumbu za mapato ya Minara ya Simu 8](#_Toc87186686)

[2.13. Kutokusanywa kikamilifu kwa kodi za Mabango katika Wilaya ya Kusini 9](#_Toc87186687)

[2.14. Kukosekana kwa baadhi ya kumbukumbu za malipo 9](#_Toc87186688)

[2.15. Kukosekana kwa utaratibu wa wazi katika manunuzi mbali mbali 10](#_Toc87186689)

[2.16. Uwasilishaji taarifa pungufu za Mzabuni anaetakiwa kulipwa 10](#_Toc87186690)

[2.17. Utendaji kazi kwa shindikizo au woga katika kutekeleza kazi za Manunuzi 11](#_Toc87186691)

[2.18. Changamoto ya ushirikiano kwa ofisi ya Uhandisi 11](#_Toc87186692)

[2.19. Upungufu wa maofisa katika kitengo cha Uhandisi 12](#_Toc87186693)

[2.20. Uingiaji wa Mikataba isiyoeleweka na Muwekezaji wa Hoteli ya Upendo Michamvi 12](#_Toc87186694)

[2.21. Kukosekana kwa Kumbukumbu za ununuzi wa sehemu ya ardhi pembeni mwa jingo la Halmashauri 13](#_Toc87186695)

[2.22. Uzembe wa kufuatilia rasilimali za Halmashauri (eneo la ardhi Paje) 13](#_Toc87186696)

[2.23. Kutelekeza eneo la Kitogani ambalo linamilikiwa na Halmashauri 13](#_Toc87186697)

[2.24. Kukosekana kwa nyaraka za umiliki wa maeneo yanayomilikiwa na Halmashauri…………. 14](#_Toc87186698)

[2.25. Malipo yaliyolipwa kwa vikundi visivyohusika na kazi 14](#_Toc87186699)

[2.26. Kutoa fedha kama ni ruzuku bila mpangilio 14](#_Toc87186700)

[2.27. Uendeshaji wa Soko la Kitogani 15](#_Toc87186701)

[2.28. Hatari ya kupotea kwa msitu na kumalizika kwa wanyama waliomo 15](#_Toc87186702)

[2.29. Tatizo la kuendelea na waajiriwa wa muda kinyume na amri ya Serikali 16](#_Toc87186703)

[2.30. Kudhamini mikopo ya Kibenki kwa wafanyakazi wasio rasmi (wa Mkataba) 16](#_Toc87186704)

[2.31. Kudhamini mikopo ya Kibenki kwa wafanyakazi wasio rasmi (wa Mkataba) 16](#_Toc87186705)

[3.0. MAONI YA MKAGUZI. 17](#_Toc87186706)

# UTANGULIZI

Ukaguzi huu umefanywa katika kipindi cha mwaka wa fedha wa 2020/2021 ili kujaribu kutoa mwanga juu ya mambo mbali mbali yaliyojitokeza katika kipindi hicho. Hata hivyo katikaukaguzi imeonekana kuwa kuna mambo mengine yatahitajika kufanyiwa muendlezo wake katika kipindi kinachofuata cha ukaguzi cha Robo Mwaka ya kwanza nay a Pili ya mwaka 2021/2022. Hii ni kutokana uhitaji wa ufuatiliaji na uchambuzi wa mambo yaliyojitokeza. Kwa mfano suala la mafuta ya ofisi linahitaji kufuatiliwa zaidi hivyo muda unahitajika. Suala la malipo kutoka Kampuni ya Zanrec pia linahitaji ufuatiliaji zaidi kwa sababu ya ufinyu wa muda na ukosefu wa usafiri wa uhakika pamoja na rasilimali watu.

Ukaguzi huu pia umejikita zaidi katika nadharia kwa sababu huu ni ukaguzi wa kwanza na hivyo kuanzia robo mwaka ya 2021/2022 utakuwa ukijikita zaidi katika masuala ya tathmini ya matumizi na mapato kufuatia idadi ya fedha kwa kila kazi inayofanywa.

Kitengo cha Ukaguzi wa Ndani cha Ofisi ya Halmashauri ya Wilaya ya Kusini Unguja kina jukumu la kuisaidia OFISI katika kuhakikisha kuwa shughuli za kifedha na kiutendaji zinakwenda kama zilivyoelekezwa na Sheria, Kanuni na taratibu za utendaji za taasisi za umma. Kutokana na wajibu huo kitengo kinafanya kazi za ukaguzi ili kutoa maoni na ushauri katika matokeo ya utendaji wa OFISI kwenye maeneo mbali mbali kama ilivyoelezwa katika mpango kazi wake na ratiba ya utekelezaji mpango kazi huo wa mwaka wa fedha 2020/2021. Aidha, kufuatia jukumu hilo Kitengo cha ukaguzi kimefanya ukaguzi katika maeneo mbali mbali katika OFISI kama vile Mapato, Matumizi, Manunuzi, Utumishi, Utunzaji wa mali za Ofisi na Ghala, Ufuatiliaji wa miradi mbali mbali na Shughuli za uendeshaji wa ofisi ikiwemo utendaji kazi wa wafanyakazi katika kutekeleza majukumu yao ya kila siku. Kitengo cha Ukaguzi wa Ndani kimependekeza hatua kadhaa ambazo kama zitafatwa zinaweza kusaidia na kuimarisha udhibiti wa ndani wa OFISI (Internal Control), kudhibiti vihatarishi mbali mbali (Risk Management) na kuimarisha uendeshaji wa OFISI (Governance Process).

# Malengo ya Ukaguzi.

Kimsingi, malengo ya ukaguzi huu yalikuwa ni kama ifuatavyo:

1. Kuhakikisha kwamba utekelewsdzaji wa majukumu ya Halmashauri yanatekelezwa kwa mujibu wa Mpangokazi na malengo yaliyowekwa.
2. Kuhakikisha kwamba kazi/utekelezaji wa majukumu unafanywa kwa ufanisi, ufasaha na kwa kutumia gharama ndogo.
3. Kuhakikisha kuwa wafanuakazi wote wanapatiwa stahiki zao kwa mujibu wa sharia zilizopo na pia wanatekeleza majukumu yao kwa mujibu wa sharia na kanuni za kiutumishi
4. Kuhakikisha kuwa katika utekelezaji wa majukumu yake Halmashauri, matumizi yote pamoja na manunuzi yanafanyika kwa mujibu wa sharia na juhudi zinafanyika ili kuhakikisha kuwa thamani halisi ya fedha inapatikana
5. Kuhakikisha kuwa vitengo vya Halmashauri vinatenda wajibu wao ipasavyo ili kuwa na uwajibikaji kwa wananchi kwa kutoa huduma bora na kuwapatia taarifa za maloengo na wajibu wa wananchi kwa Halmashauri kwa njia muafaka.
6. Kuhakikisha kuwa udhibiti wa ndani kuhusiana na uwekaji kumbukumbu, upokeaji wa mapato na matumizi ya fedha unafuata taratibu zilizowekwa
7. Kuangalia ushauri uliotolewa katika taarifa ya ukaguzi uliopita kama umefanyiwa kazi.

# 

# Upeo wa Ukaguzi.

Kitengo cha Ukaguzi wa Ndani kimefanya ukaguzi wa mwaka wa Fedha wa 2020/2021 ikiwemo na kuliangalia taarifa za nyuma. Ukaguzi huu umefanywa kwa kufuata Sheria mpya ya Fedha ya mwaka 2016, Sheria na Kanuni za Manunuzi na Uondoaji wa Vifaa Vichakavu vya Serikali (***The Public Procurement and Disposal of Public Assets Act and Regulations No. 9 of 2016***). “***The professional Practices Framework of 2017***”, Kanuni za Utumishi Serikalini pamoja na miongozo mbalimbali inayotolewa na Serikali.

# 

# Njia zilizotumika

Ukaguzi huu umefanywa kwa kutumia njia zifuatazo:

1. Mahojiano na baadhi ya wafanyakazi.
2. Kuzipitia sheria, kanuni na miongozo mbali mbali ya kazi iliyopo.
3. Kupitia nyaraka mbali mbali za utekelezaji wa majukumu ya kazi pamoja na nyaraka za fedha

# MATOKEO YA UKAGUZI.

# 

Matokeo ya ukaguzi huu yameainishwa katika sehemu mbali mbali kama ifuatavyo:

## Ufanisi katika Ukusanyaji wa Mapato.

Halmashauri ya Wilaya ya Kusini katika mwaka wa fedha wa 2020/2021 ilipanga kuingiza jumla ya Sh. 4,159,012,000.00 (Shilingi Bilioni Nne. Milioni Mia Moja na Hamsini na Tisa na Elfu Kumi na Mbili Tu). Fedha hizi zilibajetiwa kukusanywa kutoka vianzio tmbali mbali vya mapato ikiwemo Mishahara kutoka Serikalini Sh. 2,980,800.000.00, Fedha za matumizi mengineyo (OC) kutoka Serikalini Sh. 627,200,000.00 na mapato yakusanywayo na Halmashauri ni Sh. 550,612,000.00. Hata hivyo, katika uhalisia Halmashauri imeweza kukusanya Jumla ya Sh. 4,342,856,667.53 ikiwa ni sawa na ongezeko la Sh. 183,844,667.53 (4%). Ongezeko hili katika mapato limechangiwa na fedha za ongezeko la mishahara la Sh. 718,795,616.62 (24.1%) na ongezeko la makusanyo ya Halmashauri Sh. 18,940,980.91 (3.44%). Hata hivyo matarajio ya kupata fedha za ruzuku kwa ajili ya matumizi ya kawaida yalipungua sana kutoka Sh. 627,600,000.00 na kupata Sh. 169,008,070.00. Hii inaonesha kwamba Halmashauri ilipata 27% tu ya fedha yote iliyotarajiwa ikiwacha pengo la Sh. 458,591,930.00 katika bajeti hiyo.

Katika Ripoti za Fedha za Halmashauri kumeonekana kuwepo kwa mapato ya fedha ya Sh.95,000,000.00 ambazo hazikuwa zimepangwa katika bajeti. Fedha hizi zimetolewa na wahisani (UNCDF) ikiwa ni sehemu ya uwezeshaji katika mradi wa Uvuvi ambapo Kampuni ya Uvuvi imeundwa katika kutekeleza mradi huu. Kampuni ina wabia watatu ambao ni Halmashauri (30%), Vijana Wilaya ya Kusini (35%) na Wanawake wa Wilaya ya Kusini (35%). Fedha hizi zimeoneshwa katika hesabu za Halmashauri kwa sababu tu zimepitia Halmashauri kwa ajili ya hifadhi hadi hapo mipango ya Kampuni hiyo itakapokamilika ili ziwasilishwe kwenye hesabu za Halmashauri.

. a 401,355,679.69 tu ikiwa ni sawa na 78% ya Bajeti. Kwa upande wa ruzuku kutoka Serikalini Shirika limeweza kupokea jumla ya Sh. 3,584,241,529.75 ikiwa ni sawa na asilimia 87% ya Bajeti iliyopangwa. Na kwa upande wa makusanyo ya ndani Shirika limeweza kukusanya Jumla ya Sh. 817,114,149.94 ikiwa ni sawa na asilimia 54.5% na Bajeti iliyopangwa kama inavyoonekana katika jaduweli la hapo chini:

|  |  |  |  |
| --- | --- | --- | --- |
| **Chanzo cha Mapato** | **Bajeti Iliyopangwa (TZS)** | **Mapato Halisi (TZS)** | **Asilimia (%)** |
| Makusanyo ya Ndani | 550,612,000.00 | 569,552,980.91 | **103.44** |
| Mishahara (Serikali Kuu) | 2,980,800,000.00 | 3,699,295,616.62 | **124.10** |
| Mapato Mengineyo (OC) | 627,600,000.00 | 169,008,070.00 | **27** |
| Mchango wa Maendeleo | - | 95,000,000.00 |  |
| **JUMLA** | **4,159,012,000.00** | **4,437,856,667.53** | **106** |
| **Jumla bila ya Fedha ya kampuni ya Uvuvi** |  | 4,342,856,667.53 | **104** |

Kutokana na mchanganuo wa hapo juu, inaonekana kuwa Halmashauri iliweza kuvuka malengo ya ukusanyaji wa mapato kwa kupata ziada ya Sh. 18,940,980.91. Hata hivyo kwa mujibu wa udadisi juu ya njia za makusanyo ya mapato na vianzio vilivyopo inaoneshakuwa Halmashauri bado inaweza kukusanya fedha za juu zaidi endapo hatua madhubuti katika ufuatiliaji na udhibiti zitachukuliwa. Kwa mfano katika eneo la ukusanyaji wa taka bado hatujaweza kulishukilia vilivyo. Pamoja na yote hayo, napenda itamblike kuwa wafanyakaziwaliopo katika sehemu ya Mapato wakisaidiwa na sehemu nyengine za ofisi walichukua juhudi kubwa sana katika kufanya kazi zao hasa katika mazingira magumu na hatimae kuiwezesha Halmashauri kupata mapato ya zaida.

## **Uhaba wa wafanyakazi wa kukusanya mapato**

Sehemu ya mapato ina wafanyakazi saba ambao wanaunda timu ya Mapato ya Halmashauri kwa sasa. Timu hii ina wafanyakazi ambao wanatakiwa kuwepo ofisini kwa shughuli za kusikiliza wageni na kuwapatia huduma za leseni na kutoa maelekezo juu ya ukusanyaji wa mapato kwa walipaji mbali mbali ikiwemo wale wa vibali vya ujenzi na mambo mengineyo. Kuna makarani wengine wenye majukumu ya kuingiza taarifa za mapato ya kila siku na kuweka kumbukumbu sawa.

Uimara wa kitengo hiki unategemea nguvu kubwa ya ufuatiliaji katika maeneo mbali mbali kila siku. Halmashauri ina maeneo mengi sana ya kufuatiliwa ikijumuisha Mahoteli, Maduka na maeneo mbali mbali yenye kukidhi ulipaji wa tozo za Halmashauri. Kuna waendesha bodaboda na wajasiriamali wadogo wadogo tofauti ambao wanahitaji kufikiwa katika hatua a awali na kupatiwa elimu juu ya uwajibikaji wao kwa Serikali katika kupewa huduma na ulipaji wa kodi. Ufanisi hapa utapatikana iwapo sehemu ya mapato itakuwa na timu kubwa ambayo itaweza kuwafikia walipaji hawa na hivyo kuweza kutoa elimu na kuongeza makusanyo ya mapato.

* 1. Kukosekana kwa usafiri wa uhakika kwa ajili ya ukusanyaji wa mapato

Halmashauri imekuwa na magari mawili ambayo moja ni bovu na hivyo halitegemewi kabisa katika kutoa huduma za wafanyakazi kuyafikia maeneo yao ya huduma katika miji ya Wilaya ya Kusini. Gari ambayo inategemewa kwa sasa ni Pick-Up inayojulikana kama ni guruguru. Gari hii ni ya zamani sana na imeshachoka, lakini ndio tegemeo la Halmashauri. Uwepo wa gari moja hili umeifanya Halmashauri nzima kutegemea gari hili na ambalo mara nyengine huwa na changamoto ya kuharibika kutokana na umri wake kuwa ni mkubwa.

Pamoja na hangamoto hii, gari hili limeweza kuisahidia sehemu ya mapato kufanya kazi zake na kuwa na mchango mkubwa katika shughli za ufuatiliaji wa kila siku pale inapopangiwa kwenda kufanya ukaguzi katika viazio vya mapato huko maeneo ya Halmashauri.

Uwepo wa usafiri wa uhakika utachangia katika ukusanyaji wa mapato ya Halmashauri kwa kuwawezesha maofisa wa mapato kufuatilia maeneo ya huduma kwa wakati na ufanisi zaidi bila matatizo.

## Kutowafikia kiukamilifu wafanyabiashara ambao wanahitajika kulipa tozo za Halmashauri

Kutokana na uhaba wa wafanyakazi na ukosefu wa usafiri wa uhakika, Halmashauri imeshindwa kuwafikia wafanyabiashara wa maeneo yake kwa wakati na hivyo kukosa kukusanya mapato yake kwaufanisi zaidi. Maeneo ya Mahoteli yalitakiwa kufikiwa na kueleimishwa juu ya tozo za Halmashauri kama zile za Ukaguzi wa Mahoteli katika mambo ya usafi na mazingira.

Halmashauri inatakiwa kuimarisha timu za ukaguzi wa Mapato na kuwa na usafiri wa uhakika ili kuweza kujipanga vyema kuwafikia walengwa na hatimae kuweza kuongeza ukusanyaji wa mapato.

## Changamoto ya Mikataba ya huduma na ukusanyaji wa kodi/tozo kupitia Mawakala

Kutokana na ukosefu wa rasilimali za kutosha, Halmashauri imeingia mikataba ya Ukusanyaji wa Taka kupitia Kampuni ya Zanrec na ukusanyaji wa kodi za minara kwa Kampuni ya Aljumra..

Kwa upande wa ukusanyaji taka Halmashauri imeingia mkataba ambao haukuwa na maslahi na tija kwake. Sheria imeweka viwango vya ulipaji wa taka kwa wenye Mahoteli na maeneo mengine ambapo Hoteli ndogo zinatakiwa kulipa kiasi cha Sh. 500,000.00 na zile kubwa nazo zilipe Sh. 1,250,000.00 kwa mwezi, fedha ambazo Halmashauri ingelikuwa na rasilimali kama magari na wafanyakazi ingeliweza kukusanya wenyewe. Kwa mujibu wa Mkataba, Halmashauri imekubali kupatiwa 5% tu ya makusanyo yote yatakayokusanywa na kampuni ya Zanrec. Hiki ni kiwango kidogo sana. Pia malipo yanayofanywa na Zanrec hayana ushahidi wa makusanyo yao.

|  |  |  |  |
| --- | --- | --- | --- |
| **NA.** | **TAARIFA** | **FEDHA** | |
| **2019/2020** | **2020/2021** |
| 1. | Malipo ya 5% kutoka Zanrec | 7,086,050.00 | 5,346,470 .00 |
| 2. | Makusanyo ya mwaka ya Zanrec yaliyokisiwa kutokana na malipo yao kwa Halmashauri (5%) | 141,721,000.00 | 106,929,400.00 |
| 3. | Makisio ya Wastani wa Makusanyo ya Zanrec kwa mwezi | 11,810,083.33 | 8,910,783.33 |
| 4. | Fedha iliyoshuka kutoka mwaka uliopita |  | 1,739,580.00 |
| 5. | Asilimia iliyoshuka kutoka mwaka uliopita |  | 25% |

Halmashauri kwa mwaka wa ukaguzi imelipwa jumla ya Sh. 5,346,470.00 wakati mwaka uliopita wa 2019/2020 ililipwa Sh. 7,086,050.00. Hii inaonesha kuwa kwa mwaka wa ukaguzi 2020/2021 malipo ya Mkataba wa Taka na Zanrec yalipungua kwa Sh. 1,739,580.00 sawa na 25%.

Uchambuzi wa malipo yaliyolipwa pia umesaidia katika kufanya makisio ya kipato cha Zanrec ambapo kinakisiwa kupungua kwa Sh. 34,791,600.00 Kutoka Sh. 141,721,000.00 kwa mwaka jana na kufikia Sh. 106,929,400.00 kwa mwaka 2020/2021. Makisio ya makusanyo yao kwa mwezi ni Sh. 8,910,783.33. Ukaguzi unajaribu kutathmni endapo haya ni makusanyo yao kwa mwezi ni vipi watamudu kuendesha shughuli zao za kila siku za ukusanyaji wa taka katika Halmashauri ya Wilaya ya Kusini. Pia ufuatiliaji wa taarifa uliofanywa na Halmashauri unaonesha kuwa kwa mujibu wa vianzio vya Zanrec fedha inayoweza kukusanywa inaweza kuwa nyingi zaidi, hivyo tathmini ya uhakika inahitajika kufanywa ili kuweza kupata taarifa zitakazoiwezesha Halmashauri kufanya maamuzi ya haraka, hususan juu ya masuala ya kisheria baina ya Zanrec na Halmashauri.

Katika suala hili, aidha Halmashauri inatakiwa kujipanga na kufanya tathmini juu ya uendeshaji wenyewe wa mradi wa taka. Uendeshaji wa huduma za taka unaweza kufanywa na Halmashauri wenyewe kwa kuomba serikali isaidie kuwapatia magari ya kukusanyia taka hizo au ufanyike utaratibu wa kukodi magari kutoka kwa watu binafsi au Makampuni.

Upitiaji wa mikatba pamoja na tathmini ya vianzio hivi inaweza kuleta ufanisi mkubwa katika ukusanyaji wa mapato ya Halmashauri.

Kwa upande wa minara kumejitokeza malipo ambayo yanatofautiana na takwimu za minara. Minara iliyohakikiwa na Halmashauri ilikuwa ni 28 na ambapo kila mnara ulitakiwa kulipiwa Sh. 2,500,000.00 kwa mwaka. Hata hivyo kwa mwaka 2019/2020 mapatoa yaliyopatikana ni Sh. 30,199,340.00 na mwaka 2020/2021 ni Sh. 120,333,630.00. Tozo ya kila mnara ni Sh. 2,500,000.00 ambapo kulingana na idadi ya minara iliyopo 28 Halmashauri ilitakiwa kupokea Sh. 70,000,000.00 kwa mwaka. Katika mwaka wa ukaguzi Halmashauri imepokea ziada ya Sh. 50,333,630.00.

# Ukusanyaji wa Mapato kwa gharama kubwa Vituoni

Halmashauri imeendelea kuwatumia wafanyakazi wa Mkataba kwa ajili ya kukusanya mapato katika vituo vyake vya Jozani (wafanyakazi wawili), Kizimkazi (mfanyakazo mmoja) na Makunduchi (mfanyakazi Mmoja). Wafanyakazi hawa mishahara yao ina wastani wa Sh. 339,000.00 kwa mwezi. Tukichukulia mfano wa kituo cha Kizimkazi mfanyakazi wake mmoja atakuwa akilipwa mshahara wa Sh. 4,068,000.00 kwa mwaka. Lakini kwa upande mwengine ukiangalia makusanyo ya mwaka yalikuwa Sh. 1,660,000.00.

Iko haja ya kufanya tathmini ya vyanzo vya mapato na gharama zake za ukusanyaji ili kuona kama kuna tija au njia gani zitumike ili kurekebisha na kupata tija zaidi kutoka vyanzo vya mapato.

## Tahadhari ya kuwa na wakusanyaji wa mapato ambao siowafanyakazi halali kisheria

Kutokana na uwepo wa wafanyakazi wa Mkataba katika vituo na ofisini, Serikali kuu imetoa maagizo ya kutoendelea na ajira hizo na hivyo kuendelea kuwa na waajiriwa wa Mikataba ni kosa kisheria. Endapo hatua hazijachukuliwa Halmashauri itakosa wakusanyaji wa mapato kutoka katika vituo vyake na ofisini. Pia kuendelea nao bila ya mawasiliano na Serikali kuu juu ya ridhaa ya kuendelea nao kutnaweza kuleta hoja za kikaguzi.

Halmashauri ni vyema ikapeleka mapendekezo Serikalini kupitia Wilaya na Mkoa juu ya kadhia ya wafanyakazi hawa ili kuiomba Serikali ifanye utaratibu wa kuwapatia ruhusa maalumu au kuwaajiri ili waendelee na kazi. Kufanya hivi ni kupata Baraka za Serikali juu ya kuhalalisha uwepo wao.

## Kukosekana kwa madaftari ya kurikodia mafuta

Ukaguzi ulishindwa katika eneo la matumizi ya mafuta yaliyonunuliwa kwa ajili ya utendaji kazi wa Halmashauri ulishindwa kukamilika kutokana na kutopatiwakana kwa madaftari ya kuwekea kumbukumbu za uingizaji na ugawaji wa mafuta ghalani (Fuel Store Ledgers). Madafrari haya hayakuptikana hata baada ya kuombwa kwa mtu anaeyadhibiti. Halmashauri haikuwa na utaratibu mzuri kwani madaftari yalikuwa chini ya ofisa ambae hakuwa mtu wa ghalani.

Utaratibu mpya wa kutunza madaftari ulianzishwa kwa mashauriano baina ya Mkaguzi na Watunza Ghala na hesabu za utunzaji wa mafuta zilianza kuwekwa kuanzia Julai 1, 2021.

## Manunuzi yasiyo na mpangilio kwa mafuta ya Halmashauri

Ukaguzi umebaini kuwa mara kwa mara Halmashauri imekuwa ikikopa mafuta kutoka Kituo cha mafuta bila ya sababu za msingi, jambo ambalo limekuwa likikanganya mahesabu ya mafuta pale yanapolipwa. Haikuwa jambo la busara hata kidogo kuendelea kukopa mauta wakati Halmashauri inazo fedha za kulipia mafuta hayo.

Mpango huu umepelekea kuleta malalamiko ya mara kwa mara kwa watendaji wa sekta nyengine kwani huwa wanakosa mafuta hata pale mara tu baada ya kununuliwa kwa mafuta hayo.

## Matumizi yasio na mpangilio ya mafuta ya Halmashauri

Mafuta ni rasilimali muhimu sana katika uendeshaji wa kazi za kila siku za Halmashauri. Ukaguzi umebaini mtindo wa matumizi holela ya mafuta ya Halmashauri bila ya mpangilio. Kumbukumbu za mafuta kutoka kwa Kampuni ya mafuta zinaonesha kuwa mara nyingi mafuta yamekuwa yakichukuliwa kwa mkupuo. Mfano kwa mara moja mafuta yapatayo lita 500. Utaratibu huu haukuwa wa mara moja bali mara kwa mara umekuwa ukitumika. Mara kadhaa mafuta yamekuwa yakichukuliwa hadi lita 1000 kwa mkupuo jambo ambalo sio la kawaida

Maelezo ya kina yanahitajika juu ya uchukuwaji huu wa mafuta ambapo wakato huo huo sekta nyengine zilikuwa zikilalamika kukosa mafuta.

## Kutofautiana kwa taarifa za utowaji wa mafuta ya Halmashauri

Ukaguzi umebainika kuwa mafuta ya Halmashauri mara kwa mara yamekuwa yakitolewa bila ya kuwa na rikodi sahihi ambapo kunakuwa na tofauti baina ya kumbukumbu za ofisi na zile za Kituo cha mafuta. Ukaguzi na mahojiano yamedhihirisha kuwa mafuta yanayoidhinishwa na Halmashauri hutofautiana nay ale yanaotolewa na Kituo cha mafuta. Tofauti hizi zinaonekana kutokana na baadhi ya cheti vya mafuta vinavyotolewa na Halmashauri huwa vinatiwa mafuta zaidi ya idadi iliyoandikwa.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Na.** | **Tarehe** | **Namba ya Cheti** | **Mafuta yaliyoandikwa** | | **Mafuta yaliyotolewa** | | **Tofauti (ziada)** | |
| **Lita** | **Sh.** | **Lita** | **Sh.** | **Lita** | **Sh.** |
| 1. | 05.08.2020 | 196793 | 185 | 323,935.00 | 185 | 342,360.00 | 0 | 18,425.00 |
| 2. | 09.11.2020 | 214515 | 20 | 38,360.00 | 200 | 383,600.00 | 180 | 383,600.00 |
| 3. | 24.03.2021 | 214903 | 10 | 20,260.00 | 100 | 202,600.00 | 90 | 202,600.00 |
|  |  |  | 215 | 382,555.00 | 485 | 928,560.00 | 270 | 604,625.00 |

Jaduweli la hapo juu linaonesha mfano mdogo tu kwa vyeti vitatu vya mafuta. Utafiti umegundua kuwa kuna vyeti kadhaa vimebainika kuwa na kasoro kama hizo. Pia kuna vyeti vyengine vilivyotumika kuchukulia mafuta zaidi ya lita 100 kwa mpigo hadi li aidi ya 80 ambavyo aidha vimeghushiwa au vimeandikwa mafuta ya kuanzia lita 100 hadi 500 wakati ofisi ya Halmashauri haina gari yenye uwezo wa kujaza lita hizo za mafuta. Ikumbukwe kuwa taarifa hizi zimepatikana kutoka ofisi ya Kampuni ya mafuta ya Zanzibar Petroleum baada ya wahusika kushindwa kutoa taarifa hizi kwa makusudi hata baada ya kuombwa kufanya hivyo. (Nakala imeambatanishwa)

Suala hili nalileta kwa uongozi wa Halmashauri kwa ajili ya kufuatiliwa zaidi ili kujua kwa kina juu nini kimetokea kwa kushirikiana na Kituo cha Mafuta.

## Utaratibu wa kumbukumbu za mapato ya Minara ya Simu

Ukaguzi umebainikuwa kuna hitilafu ya uchanganyaji wa mapato yatokanayo na minara ya simu nay ale mapato ya matangazo ya Makampuni ya simu, hivyo inaleta ugumu katika uchambuzi na tathmini ya mapato halisi ya minara ya simu. Kwa mfano kwa mwaka wa ukaguzi Ripoti ya Mapato inaonesha kuwa Mapato yatokanayo na minara ya simu ni Sh. 121,933,630.00 ukilinganisha na minara inayofanyakazi ambayo ni 25. Kwa minara hii 25 ilitakiwa kulipiwa Sh. 2,500,000.00 kwa mwezi kwa kila mnara ambapo jumla ilitakiwa kuwa Sh. 62,500,000.00 kwa mwaka. Rikodi hizi zinatunyima uwezo wa kufanya uchambuzi zaidi ili kujua kama kweli minara inalipiwa kiuhalisia kwa sababu inaonekana fedha ni nyingi.

Sehemu ya Mapat wafanye juhudi za kuwasiliana na wanaolipa ili fedha zinapolipwa kuwe na ufafanuzi/uchambuzi utakaowezesha mapato haya kuwekwa kulingana na jina la chanzo chake. Hii itawezesha Halmashauri kufanya tathmini juu ya ufanisi wa kila chanzo.

## **Kutokusanywa kikamilifu kwa kodi za Mabango katika Wilaya ya Kusini**

Kodi za Mabango ni miongoni mwa vyanzo muhimu sana vya mapato ya Halmashauri. Ripoti ya utafiti inaonesha kuwa katika maeneo ya Halmashauri ya Wilaya ya Kusini kuna idadi ya mabango 209 yaliyosimikwa sehemu mbali mbali. Hata hivyo, ripoti inaonesha kuwa kuna bado changamoto katika ulipaji wa kodi hizi za mabango. Kati ya mabango 206 yaliopo ni mabango 89 tu ndio yaliyolipiwa kodi sawa na 44% na mabango 117 sawa na 56% hayakulipiwa kodi.

Kodi iliyotarajiwa kutoka Mabango ni Sh. 52,860,000.00 lakini Halmashauri imekusanya Jumla ya Sh. 27,850,000.00 sawa na 53%. Hiki ni kiwango kidogo sana cha makusanyoikizingatiwa kuwa vyanzo hivi wahusika wanajulikana. Halmashauri ikusanye nguvu ya kuongeza rasilimali watu na vitendea kazi kama usafiri ili wahusika waweze kuwafikia walipa kodi na hatimae kuweza kupata ufanisi wa makusanyo.

## **Kukosekana kwa baadhi ya kumbukumbu za malipo**

Katika ukaguzi uliofanywa imegundulika kuwa baadhi ya nyaraka za malipo zimekosa vielelezo vya kuhalalisha malipo. Baadhi ya waliolipwa hakuna mahali wamesaini kupokea malipo hayo. Changamoto hii imetokana na kukosekana kwa makabidhiano kutoka kwa Mhasibu alieondoka. Uchunguzi zaidi umebaini kuwa changamoto hizi nyingi zimetokana na utaratibu mbaya wa hapo awali kwa upande wa wahusika watunza fedha kufanya malipo bila ya stakabadhi zake kukamilika. Kuna mapengo yanaonekana hasa kwa wafanyakazi wanaolipwa fedha kwa ajili ya maposho yao au malipo ya wafanyakazi wengine wa Ugatuzi lakini hakuna sahihi za kuthibitisha kupokelewa kwa fedha hizo.

Tatizo limebainika kuwa mambo haya yalifanywa na timu iliyopita ya Wahasibu na ambapo imekuwa vigumu kuwapata kuja kusawazisha kasoro hizi. Upande wa timu iliyopo sasa hatua zimechukuliwa kuwaita na kuwafikia wahusika na kufanya masawazisho. Hata hivyo inaonekana kuwa baadhi ya masawazisho inawawiya vigumu sana kwa sababu ya kuwapata wahusika ambao walishahamishwa. Juhudi zichukuliwe kwa maeneo yaliyobaki kuyakamilisha

Baadhi ya kasoro au mapendekezo juu ya malipo na nyaraka zake yanafunganishwa na ripoti hii kwa ajili ya ufuatiliaji zaidi na kutoa mapendelezo juu ya namna ya kuidhinisha malipo. Mhusika wa malipo ni lazima kwanza kabisa ajiridhishe endapo kuwa hatua zote za awali zimefikiwa kabla ya kufanya malipo. Hii itasaidia timu iliyopo isije ikafanya mareje ya makosa waliyoyarithi kutoka huko nyuma.

## **Kukosekana kwa utaratibu wa wazi katika manunuzi mbali mbali**

Sehemu ya manunuzi wanao wajibu wa kisheria kuishauri Halmashauri juu ya taratibu za manunuzi ya aina tofauti. Sehemu hii imekuwa ikifanya manunuzi mbali mbali bila ya kuwa na mfumo wazi katika kuwapata wazabuni au watoa huduma mbali mbali.

Manunuzi mengi yanafanywa kwa njia ya “Quotation” lakini ukaguzi haujaona njia sahihi wanaofikiwa watoa huduma au wasambazaji bidhaa (suppliers). Ilitarajiwa kuwe na uwazi katika suala hili kwa kuanzia na ushahidi wa barua zinazotumwa moja kwa moja kwa “suppliers” na baadae kusubiri mrejesho wao kwa njia ya “invoice” ili baadae kuzikalia kwa pamoja na wahusika na kuwasilisha pendekezo la ununuzi kwa Mkurugenzi. Utaratibu huu haukuonekana kuwepo kwenye mfumo wa manunuzi.

Madhara ya kukosekana kwa utaratibu wenye ushahidi juu ya upatikanaji wa “supplier” unaweza kuleta mashaka na hasa ukizingatia kuwa ofisi ya Halmashauri imekuwa ikimtumia “Supplier” mmoja mara nyingi kwa manunuzi ya vifaa vya kuandikia na vile vya Kompyuta.

Utaratibu unaopendekezwa ni ule wa kuonekana ushahidi wa mfumo uliotumika kuwafikia wasambazaji bidhaa na kwa njia ipi wameweza kuwasilisha zabuni zao Halmashauri.

## **Uwasilishaji taarifa pungufu za Mzabuni anaetakiwa kulipwa**

Upande wa Manunuzi wamekuwa wakiwasilisha taarifa ambazo hazikidhi kutoa ufafanuzi juu ya mchakato uliotumika na taarifa kamili ya bidhaa zinazotaka kununuliwa na kulipiwa.

Kwa mfano Mkataba wa Mbegu za Nazi uliolipwa tarehe 13 Novemba, 2020 kwa vocha namba 19/11 wa Sh. 3,883,495.00, Mkataba huu haukueleza hata idadi ya nazi zinazonunuliwa. Hii inatoa mwanya kwa mhusika wa mbegu kuweza kufanya analotaka juu ya idadi kwani haijulikani. Manunuzi ya aina hii yameonekana mara kadhaa. Aidha madokezo yanayotolewa huwa hayana taarifa zilizokamilika, hivyo, Mkaguzi au mtu yoyote anaetaka kupitia nyaraka hizo ni lazima amtafute Ofisa Manunuzi kwa ajili ya ufafanuzi. Mfano mwengine ni Vocha namba 16/9 ambapo dokezo lake linasema “ununuzi wa vitu vidogo vidogo”. Hakuna vitu vilivyotajwa. Tatizo ni kuwa pale maombi ya malipo yanapopelekwa huwa nyaraka zote hazifunganishwi.

Maofisa Manunuzi lazima wahakikishe kuwa mikataba ina taarifa zote muhimu zinazomuwezesha mtu anaepitia yaraka kupata taarifa kamili na kama ufafanuzi uwe ni mchache tu.

## **Utendaji kazi kwa shindikizo au woga katika kutekeleza kazi za Manunuzi**

Kutokana na kumbukumbu za nyuma za kaguzi za Halmashauri, kulijitokeza suala la manunuzi ya gari la taka (Fuso) ambalo lilipatiwa kibali na masharti kutoka kwa ofisi ya Katibu Mkuu Kiongozi pamoja na Mamlaka ya Manunuzi ya Umma. Miongoni mwa masharti ilikuwa ni kununua gari ambalo matembezi yake yasiwe yamepitiliza Kilomita 50,000 na umri wake usizidi miaka 5.

Pamoja na masharti hayo kuwasilishwa kimaandishi na Ofisi zote mbili, Halmashauri iliendelea kununua gari hilo ambalo llilizida sana kilomita zilizoainishwa na umri wake ulikuwa zaidi ya miaka 20. Ukiukwaji kama huu wa amri za Serikali umnatia shaka, maana haiwezekani kuwa Maofisa wa Manunuzi hawajui lakini kutakuwa kuna kitu kilichoshindikiza mambo haya.

Maofisa Manunuzi walitakiwa kumshauri Mkurugenzi na Bodi ya Zabuni juu ya umuhimu wa kufuata sharia na miongozo mnali mbaliya maunuzi na hasa kuzifuata amri za Serikali ambapo ukiukwaji wake unaweza upelekea uwajibikaji wa watu binafsi.

Katika hili, ofisi ya Mkaguzi inapendekeza kupatiwa mafunzo maalumu kwa wafanyakazi wa ofisi ya Manunuzi, Uhasibu, Bodi ya Zabuni pamoja na Madiwani ili kupata uelewa zaidi juu ya Sheria ya Manunuzi na utekelezwaji wake.

.

## **Changamoto ya ushirikiano kwa ofisi ya Uhandisi**

Ofisi inayoshuhulikia Uhandisi wa Halmashauri ina Mhandisi mmoja tu ambae mara nyingi anakuwa ametingwa na majukumu mbali mbali ya kikazi kiasi ambacho inakuwa ni vigumu mno kupata taarifa au wasaa wa kupelekwa katika miradi na Mhandisi. Hili limekuwa ni tatizo kubwa hasa katika ukaguzi wa miradi jambo ambalo limefanya ukaguzi huu kufanywa moja kwa moja na Mkaguzi mwenyewe na wakati mwengine kushirikiana na Ofisi ya Manunuzi.

Bila kumpata Mhandisi inakuwa vigumu sana kupata taarifa za kitaalamu zinazoweza kusaidia katika kufanya tathmini ya utekelezaji wa miradi iliyofadhiliwa na Halmashauri. Kitengo kinachohusika na Uhandishi kinatakiwa kufanya kazi zake kwa mpangilio na kuwa tayari kutoa taarifa zinazohitajika ka ukaguzi, pia Mhandisi apatikane kwa ajili ya ukaguzi wa miradi ili kuweza kutoa tathmini yenye uhalisia juu ya utekelezaji wa miradi

* 1. Upungufu wa maofisa katika kitengo cha Uhandisi

Kitengocha Uhandisi ni kitengo muhimu sana katika ofisi za Halmashauri hasa kutokana na kazi zake kwa mujibu wa mpangokazi wa Halmashauri. Halmashauri ina Mhandisi mmoja tu ambae ndie anafanyashughuli zote zinazohitaji Mhandisi. Ukiangalia eneo la Halmashauri ya Wilaya ya Kusini na changamoto zinazojitokeza ujenzi holela na migogoro ya ardhi, ofisi inatakiwa kuanzisha kitengo kamili cha Uhandishi ambacho kitakuwa na Mhandisi akisaidiwa na Wahandisi wasaidizi (technicians) ambao ni vyema wakapatikana wenye angalau Stashahada katika fani ya Uhandisi wa Ujenzi(Diploma in Civil Engineering).

Kazi za ujenzi zinazoendelea kila siku ni nyingi na hivi sasa wananchi wanaendelea na ujenzi holela bila kuzingatia njia na miundombinu ya maji na umeme. Migogoro pia hutokezea katika ujenzi pale mtu anapojenga karibu na jirani na kuziba njia au kuifanya iwe finyu zaidi. Jukumu la Halmashauri kuhakikisha kuwa ujenzi wowote unaofanyika haukwazi wananchi wengine kwa njia na kuweka usalama wa miundombinu ya Maji na Umeme. Pia Halmashauri inatakiwa kufanya mchakato kupitia Serikali kuu juu ya mpangilio na uendelezaji wa mji kwa kuwa na maeneo yaliyopimwa au kuweka mpangilio juu ya maeneo yote na aina ya ujenzi inayotakiwa (Land Plan)

## **Uingiaji wa Mikataba isiyoeleweka na Muwekezaji wa Hoteli ya Upendo Michamvi**

Halmashauri ya Wilaya ya Kusini mnamo tarehe 5 Januari, 2021 iliingia katika Makubaliano na Muwekezaji wa Hoteli ya Upendo juu ya kufungua njia ya Pwani. Inashangaza kuona Halmashauri inaingia mkataba wa aina hii kwa saabu haukuwa na mantiki yoyote. Aidha inaeleweka kuwa hoteli ya Upendo imechukua kijieneo cha wananchi ambapo ni sehemu ya njia ya kuelekea pwani na kusogeza uzio wake na kuiziba.

Kama Halmashauri ilikuwa inazingatia maslahi mapana ya wananchi na kusimamia Sheria basi hukukuwa na haja ya kuingia makubaliano kani makubalioano haya yanaonekana kuwa ni ya muda wa siku 14. Mkataba huu una utata sana kwa sababu ya mazingira yake. Muwekezaji pia ameweka masharti ndani ya mkataba huu kuwa ndio wameshakubaliana na hakuna hatua za baadae juu ya mkataba.

Tatizo, kwanini Halmashauri imeingia mkataba huu kwa maslahi gani? Muwekezaji ana eneo lake la kisheria kwa mujibu wa hati ya ardhi iliyopo, je kuna haja gani kuombwa afunguwe njia ya jamii kwa masharti? Eeleweke kuwa Halmashauri haikupaswa kabisa kujiingiza katika utata au kumhalalishia muwekezaji haki ya ardhi ambayo kwayo Halmashauri ilipaswa kuhakikishakuwa mipaka inaheshimiwa na muwekezaji kama amezidi njeya mipaka yake anapaswa kusogea pembeni ili apishe njia kwa jamii.

## **Kukosekana kwa Kumbukumbu za ununuzi wa sehemu ya ardhi pembeni mwa jingo la Halmashauri**

Halmashauri imeamua kuongeza eneo lake kwa upande wa kusini kwa kununua eneo lenye upana wa mita 5 kuanzia barabarani hadi mwisho wa eneo la ofisi, hii itatoa fursa kwa Halmashauri kujitanua kidogo na kupata eneo la kuongeza ofisi kwa ajili ya wafanyakazi na mahitaji mengine.

Wakati wa ukaguzi imeshindikana kupata nyaraka au kumbukumbu zozote zinazohusiana na upatikanaji wa eneo hili. Wafanyakazi ambao inasemekana ndio wanaoelewa wamekana kujua mauziano hayo. Hivyo ukaguzi haukuelewa kama hata huyo muuzaji nae alikuwa ni mmiliki halali wa eneo ambalo Halmashauri imelinunua. Hoja hii itafanyiwa kazi p[ole pole katika kipindi kijacho cha ukaguzi

## **Kutokufuatilia rasilimali za Halmashauri (eneo la ardhi Paje)**

Katika ukaguzi uliofanywa imebainika kuwa Halmashauri inamiliki eneo la ardhi huko Paje. Eneo hili yapata miaka mitano nyuma inasemekana kuwa Sheha aliwapatia barua rasmi Halmashauri kuwakabidhi hilo eneo. Eneo lilikabidhiwa kwa aliekuwa Mwenyekiti wa Halmashauri Mh. Mzee Rajab Mzale.

Mnamo tarehe 25 Machi, 2020 DCU walitoa fedha kiasi cha Sh. 20,000,000.00 kwa ajili ya ujenzi wa uzio wa eneo la Paje. Hata hivyo, kwa bahati mbaya sana Halmashauri iliamua kufanya vyenginevyo na kutozitumia zile fedha kwa ajili ya ujenzi wa uzio. Jambo hili linaleta mashaka sana kwani kuna mtu inasemekana kuwa amejitokeza kudai sehemu ya eneo hilo. Kama Halmashauri ingelichukuwa hatua muafaka katika muda muaaka hii ingelisaidia katika kuondoa utata wa eneo hili na pia ingeleta chachu ya mipango ya baadae.

## **Kutelekeza eneo la Kitogani ambalo linamilikiwa na Halmashauri**

Halmashauri inasemekana pia kuwa inamiliki eneo hapo Kitogani. Eneo hili lilipatikana kabla ya mwaka 1995. Ni upotevu wa rasilimali kuwacha maeneo kama haya yametelekezwa wakati Halmashauri inao uwezo wa kubuni miradi tofauti kutokana na fedha zake au endapo hali ya fedha hairuhusu Halmashauri inaweza kuangalia uwezekano wa kupata mfadhili kwa njia ya mkopo au ubiya.

Kutelekeza maeneo kama haya kwa kweli ni hasara kubwa wakati upo uwezekano wa kuyaendeleza kwa njia tofauti.

Halmashauri inapaswa kufanya mapitio ya maeneo waliyonayo ili kuweka mipango thabiti ya kimaendeleo. Inao uwanja wa kuyatumia Mabaraza ya Vijana, Vikundi vya Wanawake na Walemavu katika kushirikiana kuwaza biashara au mradi wa kufanya. Kushirikiana na watajwa itakuwa ni jambo la umuhimu sana kwani hii ndio azma ya Serikali kuwapatia fursa za kiuchumi makundi haya.

## **Kukosekana kwa nyaraka za umiliki wa maeneo yanayomilikiwa na Halmashauri**

Mengi ya maeneo haya yanayomilikuwa hayana hati rasmi za umiliki wake. Ni vyema Halmashauri ikachukua juhudi za makusudi kuhakikisha kuwa maeneo yote yanayomilikiwa na Halmashauri yanapatiwa hati za umiliki.

## **Malipo yaliyolipwa kwa vikundi visivyohusika na kazi**

Ukaguzi umegundua kuwa kuna kazi tatu tofauti ambazo zilitarajiwa kufanywa lakini malipo yalifanywa kupitia vikundi vitatu tofauti. Hoja hii itafafanuliwa kwa kipindi cha robo mwaka kinachofuatia kutokana na kukosa taarifa na changamoto za ufuatiliaji hasa kwa watendaji ambao tayari wamehamishiwa maeneo tofauti ya kazi baada ya Ugatuzi kuondolewa.

## **Kutoa fedha kama ni ruzuku bila mpangilio**

Kuna vikundi viwili vilipatiwa fedha kwa njia ya ruzuku Sh. 2,000,000.00 kwa kila kikundi. Fedha hizo zilitolewa tarehe 25/06/2021. Vihundi husika ni kile cha wajasitriamali wanawake cha Daima Tupendane na chengine cha Wajasiriamali wanawake cha Tusidhulumiane vyote vikiwa vinatoka katika Shehia ya Tasani huko Makunduchi.

Fedha hizi walikabidhiwa kupitia hesabu zao za Benki na wameweka utaratibu mzuri wa kumbukumbu zao za mapato na matumizi kwenye madaftari. Ukaguzi umebaini kuwa vikundi hivi wamenunua bidhaa za vyakula na kukopeshana ambapo kila mwezi wahusika wanafanya marejesho kwa ajili ya kwenda kununua bidhaa nyengine. Aina hizi za ruzuku haionekani kama fedha hizi zinaweza kuleta athari chanya katika maisha ya wahusika.

Hatari inayoonekana katika utowaji wa hizi ruzuku ni kuwa hakukuwa na mchakato wa uwazi wa jinsi Halmashauri inavyotoa ruzuku na hivyo kuwakosesha wananchi wengine ambao nao wangelipendelea kupata hizi ruzuku. Haijulikani hawa wananchi walifikaje hadi kupewa ruzuku. Watu wa Idara inayohusika nao hawakuwa na taarifa zozote bali ni kupatia maelekezo kutoka kwa Mkurugenzi. Mambo kama haya yanatia shaka sana juu ya matumizi mabaya ya ofisi. Maamuzi mengi ya ruzuku au misaada au mikopo kwa wanavikundi huwa hayafanywi kupitia Idara husika bali yanafanywa na mtu mmoja tu. Maamuzi ya kuwa nani apewe na nani asipewe na wa kupewa apewe kiasi gani yanahitaji uwazi sana na hivyo lazima kuwe na kamati maalumu ya kuratibu masuala haya kuliko kufanyiwa maamuzi na mtu mmoja pekee.

Matokeo ya maamuzi ya mtu mmoja ndio yaliyopelekea fedha nyingi zinazotolewa katika vikundi kupotea bure na kutoleta tija yoyote kama inavyokusudiwa. Mfano halisi ni wa Kikundi cha Baraza la Vijana Kizimkazi Dimbani waliopatiwa mkopo wa Sh. 3,330,000.00 tarehe 20/02/2020 kwa ajili ya mradi wa kuku wa mayai, lakini waliweza kurudisha Sh. 300,000.00 tu

Ushauri unatolewa juu ya kuwepo kwa Kamati ya kuratibu na kutoa maamuzi juu ya utolewaji wa fedha za makundi maalumu.

## **Uendeshaji wa Soko la Kitogani**

Halmashauri ya Wilaya ya Kusini ilijenga soko hapo Kitogani kwa ajili ya kuwapatia fursa wafanyabiashara kupeleka bidhaa zao na wananchi kupata huduma. Hata hivyo, katika ukaguzi uliofanywa imebainika kuwa soko hilo limekuwa likitumika bila mpangilio wowote. Wauzaji pale ni watatu tu na wamehodhi lile soko bila ya faida yoyote kuja katika mfuko wa mapato ya Halmashauri. Soko ni kubwa lakini matumizi yake ni hafifu sana na hakuna tija kwa Halmashauri.

Wahusika lazima wakae chini na kufanya tathmini kasha kuja na mapendekezo kwa uongozi wa Halmashauri juu ya kitu cha kufanywa ili kuhuisha lile soko.

## **Hatari ya kupotea kwa msitu na kumalizika kwa wanyama waliomo**

Ukaguzi umebaini kuwa katika vituo vingi vya njiani hasa Mtule na maeneo mengineyo kumekuwa na mrundikano mkubwa wa kuni tofauti lakini zaidi zile zinazotokana na msitu. Kila ukipita njiani utakuta kuna mizigo mingi ya kuni zitokanazo na misitu. Hali hii inatisha sana kwani haionekani kama kumekuwa na jitihada zozote za upandaji miti kwa ajili ya kujaribu kurudisha kwa kiasi fulani hii misitu. Kila msitu ukikatwa na wanyama muhimu kama paa nao wanapotea kwa kuzidi kukamatwa na binaadamu na mbwa pia.

Iko haja ya kushirikiana na Wizara husika kuanzisha majadiliano juu ya udhibiti na uimarishaji wa misitu kwa kupanda mmiti mbali mbali kila msimu wa mvua unapowadia.

## **Tatizo la kuendelea na waajiriwa wa muda kinyume na amri ya Serikali**

Ukaguzi umegundua kuwa Halmashauri ya Wilaya ya Kusini kwa muda mrefu imekuwa na wafanyakazi wa muda ambao hupewa mikataba mifupi mifupi inayofanyiwa mapitio na kusahihiwa tenakila baada inapokwisha muda wake. Hata hivyo, barua ya Utumishi Serikalini ya tarehe 28 Mei 2021 na ile ya Wizara ta tarehe 1 Juni, 2021 zilielezea kutokuwa halali kwa ajira za mikataba na kuitaka Halmashauri kusitisha ajira hizo ikimaanisha kwamba muajiriwa hatakuwa halali na Halmashauri haitakuwa na uhalali kuendelea kumlipa mfanyakazi wa muda.

Pamoja na barua hizo, Halmashauri bado imekuwa ikiendelea kuwatumia wafanyakazi hawa wa mikataba nje ya mikataba. Hivi sasa hawana mkataba wowote na Halmashauri lakini bado wanaitumikia Halmashauri. Hili ni kosa kisheria na endapo chochote kitatokezea wahusika hawatakuwa na wajibu juu ya matokeo kwa vile wao hawana mikataba bali wakifanya kazi kwa mazowea tu.

Kitu kibaya zaidi na cha hatari, wahusika hawa wanafanya kazi katika maeneo nyeti kabisa ya kukusanya tozo mbali mbali wakati wao wenyewe hawalipwi kitu na Halmashauri. Je mfanyakazi ambae anafanya kazi bila kulipwa, atawezaje kuendelea na kazi ambayo mara nyingi inamchukua katibu muda wake wote wa siku bila ya kulipwa? Tufikirie hawani binaadau, je hakuna mianya ya ubadhirifu katika kazi wanazozifanya? Wanafanya kazi bure halafu vipi wanaishi? Hapa panaonekana kuwa pana hatari kubwa sana.

Napendekeza hatua za haraka sana zichukuliwe ikiwemo kuwasiliana na uongozi wa Wilaya, Mkoa na Wizara juu ya changamoto hii. Inawezekana kupelekwa maombi maalumu juu ya tatizo hili ili hata lipelekwe kwa Mheshimiwa Rais aelezwe na kuombwa ridhaa yake maalumu juu ya kuhalalisha wafanyakazi hawa ili kuhalalisha uwepo wao.

## **Kudhamini mikopo ya Kibenki kwa wafanyakazi wasio rasmi (wa Mkataba)**

Kwa nia njema kabisa Halmashauri iliwadhamini wafanyakazi wake wa mkataba kupatiwa mikopo kutoka Mabeni. Hata hivyo, hatua hii haikuwa sahihi kwani wafanyakazi hawa walikuwa wa muda na hakukuwa na hakikisho la wao kuendelea kuwepo katika malipo ya kila mwezi. Athari za kukiuka sharia ndio zinaanza kuonekana sasa baada ya Serikali kuu kuweka zuwio la ajira hizi za mikataba.

# HOJA ZA UKAGUZI

Katika ukaguzi uliofanywa kwa mwaka wa fedha 2020/2021 kuna hoja kadhaa ambazo zilitolewa na Mkaguzi. Hoja hizi zilijadiliwa na kupatiwa ufafanuzi na baadhi ya marekebisho kufanywa ili kuweka sawa kumbukumbu. Pamoja na hayo, kuna baadhi ya hoja zimebainishwa ili kuweka katika kumbukumbu na kuzifanyia masawazisho zaidi ili katika vipindi vijavyo hoja hizi zisionekane kuwa katika marejeo.

Hoja zifuatazo zinawasilishwa ili kupata majibu ya uongozi:

* 1. **Uhaba wa Wafanyakazi wa Kukusanya Mapato**

|  |  |
| --- | --- |
| **Matokeo** | Ukaguzi umegundua kuwa Sehemu ya mapato ina wafanyakazi wachache sana kulinganisha na majukumu ya Sehemu hiyo katika Halmashauri |
| **Sheria** |  |
| **Sababu** | * Kutoandaa Tathmini ya Uwiyano wa kazi na Rasiliamli watu (Human Resouces Needs Assessment) * Kutowasilisha Mpango wa mahitaji ya afanyakazi katika sehemu inayohusika |
| **Athari** | * Kuikosesha Halmashauri kutokusanya mapato yanayostahiki * Kuwaacha walipa kodi wasichangie katika maendeleo ya Wilaya * Kuwaondoa morali walipaji kodi kwa sababu wanaelewa kuwa kuna wengine wanafanya biashara kama zao lakini hawalipi |
| **Ushauri** | * Halmashauri ifanye stadi ya Uhitaji wa Wafanyakazi kulingana na majukumu na baadae waandike rasmi Serikalini kuoitia Wilaya, Mkoa na Wizara juu ya mahitaji yao ya wafanyakazi na athari za kukosa wafanyakazi hao |
| **Majibu ya uongozi** |  |

* 1. **Kukosekana kwa Usafiri wa Uhakika kwa ajili ya kukusanya Mapato**

|  |  |
| --- | --- |
| **Matokeo** | Ukaguzi umegundua kuwa Halmashauri ina magari mawili aina ya Pick-Up ambapo moja inaonekana tangu imenunuliwa haiku vizuri na imekuwa ikigharimu fedha nyingi kwa matengenezo bila tija. Gari nyengine nimbovu ingawa inatumika na ndio msaada mkubwa kwa kazi za Halmashauri. |
| **Sheria** |  |
| **Sababu** | * Kufanya makosa katika manunuzi ya magari. Halmashauri ilinunua gari la mkono wa pili (Used) kwa kukiuka masharti yaliyotolewa na Mamlaka ya Manunuzi na Baraza la Mapinduzi, hivyo kusababisha kuwa na gari bovu ambalo halikuwahi kuleta tija kwa Halmashauri * Kushindwa kununua magari kwa ajili ya kutekeleza kazi za Halmashauri kwa ufanisi |
| **Athari** | * Kuikosesha Halmashauri kutokusanya mapato yanayostahiki * Kuwaacha walipa kodi wasichangie katika maendeleo ya Wilaya * Kuwaondoa morali walipaji kodi kwa sababu wanaelewa kuwa kuna wengine wanafanya biashara kama zao lakini hawalipi * Kuzidi kuitia hasara Halmashauri katika matengenezo ya magari ambayo hayana tija kwa Halmashauri hasa kwa hili gari la Mkurugenzi ambalo tangu limenunuliwa limekuwa likienda karakana mara kwa mara |
| **Ushauri** | * Halmashauri ifanye juhudi kuwasilisha kesi yake Serikalini ili suala hili liangaliwe kwa wuwanja mpana sana na Serikali kuu yenyewe * Serikali kuu pekee ndio itakayoweza kuokoa suala hili la usafiri kutokana na Halmashauri kutokuwa na uwezo kimapato. |
| **Majibu ya uongozi** |  |

* 1. **Kutokuwafikia Kiukamilifu Wafanyabiashara ambao wanahitajika kulipa Tozo za Halmashauri**

|  |  |
| --- | --- |
| **Matokeo** | Ukaguzi umegundua kuwa Halmashauri imeshindwa kuwafikia walipa kodi ambao ni miongoni mwa Mahoteli yaliojaa katika ukanda wa Kusini na hivyo kushindwa kukusanya tozo mbalimbali zinazohitajika katika kuendesha mipango ya Halmashauri. |
| **Sheria** |  |
| **Sababu** | * Kutoandaa Tathmini ya Uwiyano wa kazi na Rasiliamli watu (Human Resouces Needs Assessment) * Kutowasilisha Mpango wa mahitaji ya afanyakazi katika sehemu inayohusika |
| **Athari** | * Kuikosesha Halmashauri kutokusanya mapato yanayostahiki * Kuwaacha walipa kodi wasichangie katika maendeleo ya Wilaya * Kuwaondoa morali walipaji kodi kwa sababu wanaelewa kuwa kuna wengine wanafanya biashara kama zao lakini hawalipi |
| **Ushauri** | * Halmashauri ifanye stadi ya Uhitaji wa Wafanyakazi kulingana na majukumu na baadae waandike rasmi Serikalini kuoitia Wilaya, Mkoa na Wizara juu ya mahitaji yao ya wafanyakazi na athari za kukosa wafanyakazi hao |
| **Majibu ya uongozi** |  |

* 1. **Kukosa kukusanya Mapato yanayostahiki kutokana na taka**

|  |  |
| --- | --- |
| **Matokeo** | * Ukaguzi umebaini kuwa Halmashauri imeingia mkataba ambao hauna tija wala maslahi katika utekelezaji wa majukumu yake |
| **Sheria** |  |
| **Sababu** | * Kukosekana kwa rasilimali za magari ya kubebea taka na wafanyakazi wa kutosha * Kuingia mikataba bila ya kufanya stadi au tathmini juu ya faida na hasara ya mikataba * Kukosa umakini katika kuingia mikataba. * Kukosa uelewa wa makisio ya makusanyo na hivyo kutoelewa bei ipi ingelikuwa na masilahi na Halmashauri |
| **Athari** | * Kuikosesha halmashauri sehemu kubwa ya mapato yake halali * Kuikosesha Halmashauri uwezo wa kutekeleza majukumu yake hasa katika uwezeshaji kutokana na kukosa mapato ya kutosha * Mikataba kama hii inaweza kuashiria uwepo wa maslahi binafsi kinyume na wajibu wa viongozi |
| **Ushauri** | * Halmashauri ifanye uhakiki wa fedha zilizolipwa na Zanrec na fedha iliyopatikana kutoka kwa wateja ambao ni Mahoteli ili kujua kama kuna mapungufu ambayo hayakulipwa na Zanrec ili utaratibu wa marejesho hayo ufanywe * Halmashauri ifanye studi ya uwezo na rasilimali zinazohitajika katika kukusanya taka za Mahoteli na za jamii kasha itafute namna ya kupata magari hata kwa njia ya kukodishwa ili hatimae waifanye hii kazi moja kwa moja * Mkataba uliopo una mashaka makubwa ikiwemo kumaliza muda wake, hivyo Halmashauri ifanyie kazi suala hili |
| **Majibu ya uongozi** |  |

* 1. **Changamoto ya Mikataba ya huduma na ukusanyaji wa kodi/tozo kupitia Mawakalasl’klk**

|  |  |
| --- | --- |
| **Matokeo** | * Halmashauri inapokea makusanyo yasioendana na bajeti kutoka kwa wakala wa minara. * Makusanyo haya ya minara yanakusanywa bila ya kuwa na Mkataba kwani mkataba wa awali haukufanyiwa uhuishaji * Upande wa taka Mkataba nao ulimaliza muda wake ingawa kumekuwa na majadiliano na maandiko juu ya makubaliano, lakini haukuna mkataba mpya uliokamilika * Kiwango kinacholipwa na Zanrec ni kidogo sana ambapo 5% ilikuwa katika Mkataba na Halomashauri ikafanya mazungumzo na kukubaliana kiwango kipande hadi 9% * Mapato mengi yanapotea kwa Wakala wa Taka ambae asilimia kubwa sana inakwenda kwake. |
| **Sheria** |  |
| **Sababu** | * Kuingia katika mikataba kama ni maagizo inaifanya Halmashauri kukosa nguvu ya kujipanga na kujitetea katika kupigania mapato yenye maslahi na Halmashauri * Katika Mkataba wa Zanrec Halmashauri iliingia Mkataba bila ya kuwa na umakini na kuzingatia maslahi ya Halmashauri kutokana na uwepo wa sharia ya ukusanyaji taka na viwango vilivyowekwa, lakini imekubali kumpa wakala ambae analipa fedha kidogo sana * Kukosekana kwa timu ya kufanya mapitio ya Mikataba ili kuona kama bado kuna maslahi au la ili Halmashauri iweze kufanya maamuzi sahihi katika kuendelea na mikataba |
| **Athari** | * Kuikosesha Halmashauri kutokusanya mapato yanayostahiki * Kuendelea kuwanufaisha mawakala wanaofanya kazi kwa niaba ya Halmashauri * Kuwakosesha makundi ya vijana, akinamama na walemavu gawiyo lao stahiki kwani kinachoptikana na Halmashauri kinakuwa kidogo * Kushindwa kutoa huduma za uendelezaji wajasiriamali * Kuifanya Halmashauri ishindwe kufikia malengo yake kama inavyotakiwa na Seriali kuu |
| **Ushauri** | * Halmashauri iunde timu ya ufuatiliaji malipo ya Zanrec kuloinganisha na Makusanyo. Tmu hii ikaangalie kutoka kwa wateja jinsi wanavyofanya malipo ili tuweze kulinganisha na ripoti za Zanrec. Timu hii itaweza kutupa mwanga endapo kile tulichokbaliana ndio halisi kilichokuwa kikilipwa. * Suala la Al-Jumura ni vyema likapelekwa Wizara ili waweze kulifanyia kazi kiujumla kwani wao ndio walioileta hii Kampuni na inafanya kazi katika Wilaya zote nchini, hivyo litakuwa na urahisi na ufanisi zaidi * Masuala ya kisheria hususan mikataba lazima yaangaliwe kwa haraka kwani tutakuwa tukifanya kazi na Wakala asie na Mkataba * Halmashauri ijiandae na kujipanga ikianzia utafiti mdogo juu ya kuanzisha mradi wa Taka ndani ya Halmashauri. |
| **Majibu ya uongozi** |  |

* 1. **Ukusanyaji wa Mapato kwa Gharama Kubwa Vituoni**

|  |  |
| --- | --- |
| **Matokeo** | * Ukaguzi umegundua kuwa Halmashauri inakusanya mapato yake katika vituo kwa gharama kubwa sana kuliko kipato * Kituo cha Kizimkazi gharama za Mfanyakazi wa Mkataba kwa mwaka zilikuwa ni Sh. 4,068,000 na wakati makusanyo ya kituo kwa mwaka yalikuwa ni Sh. 1,660,000 |
| **Sheria** |  |
| **Sababu** | * Kukosekana kwa utii wa Sheria kwa wenyeji wanaojiita wazawa katika kutekeleza wajibu wao wa kulipia maegesho * Vijana wa maeneo hayo ambao wanajiita wazawa wamegoma kulipia tozo za maegesho kutokana na kusema kuwa wao ni wazawa * Muitikio hasi kwa madereva wengne kutokana na kuwaona wenyeji wanagoma kulipia tozo hii. |
| **Athari** | * Kuikosesha Halmashauri kutokusanya mapato yanayostahiki * Kuitia hasara Halmashauri kutokana na kuwalipa wafanyakazi gharama kubwa zaidi ya kile kinachokusanywa * Kuwakosesha makundi ya vijana, akinamama na walemavu gawiyo lao stahiki kwani kinachoptikana na Halmashauri kinakuwa kidogo * Kushindwa kutoa huduma za uendelezaji wajasiriamali * Kuifanya Halmashauri ishindwe kufikia malengo yake kama inavyotakiwa na Seriali kuu |
| **Ushauri** | * Halmashauri ifanye mazungumzo na wakaazi wa Kizimkazi kupitia Uongozi wa Serikali ya Shehia * Pia mazungumzo baina ya Halmashauri na Skuli ya Kizimkazi yataweza kuleta mafahamiano na ushirikiano utakaoweza kunufaisha pande zote mbili * Iko haja ya kufanya tathmini ya vyanzo vya mapato na gharama zake za ukusanyaji ili kuona kama kuna tija au njia gani zitumike ili kurekebisha na kupata tija zaidi kutoka vyanzo vya mapato. |
| **Majibu ya uongozi** |  |

* 1. **Ku**tokusanywa kikamilifu kwa kodi za Mabango katika Wilaya ya Kusini

|  |  |
| --- | --- |
| **Matokeo** | * Ukaguzi umegundua kuwa kati ya mabango 206 yaliopo kwenye Halmashauri, ni mabango 89 tu ndio yaliyolipiwa kodi yakiwa ni sawa na 44% * Ukaguzi umegundua kuwa kuna mabango 117 sawa na 56% ambayo hayakulipiwa kodi. |
| **Sheria** |  |
| **Sababu** | * Kukosekana kwa nguvu kazi ya kutosha katika ufuatiliaji wa mabango * Ukosefu wa usafiri wa uhakika, jambo ambalo linawakosesha Maofisa wa Mapato kufanya ufuatiliaji katika muda muafaka |
| **Athari** | * Kuikosesha Halmashauri kukusanya mapato yanayostahiki * Kuwakosesha makundi ya vijana, akinamama na walemavu gawiyo lao stahiki kwani kinachoptikana na Halmashauri kinakuwa kidogo * Kushindwa kutoa huduma za uendelezaji wajasiriamali * Kuifanya Halmashauri ishindwe kufikia malengo yake kama inavyotakiwa na Seriali kuu |
| **Ushauri** | * Halmashauri ifanye tathmini ya uhitaji wa wafanyakazi katika maeneo mbali mbali ili ijulikane mahitaji halisi ya nguvukazi * Halmashauri iwasilishe ombi maalumu Serikalini kupitia Mkoa na Wizara juu ya uhitaji wa wafanyakazi katika Sehemu ya Ukusanyaji wa Mapato. * Iko haja kwa Halmashauri kujipanga katika kutafuta usafiri utakaowawezesha maofisa wake kuratibu kazi zao za ufuatiliaji wa kila siku ili Halmashauri iweze kufikia malengo yake * Halmashauri ifuatilie wahusika wa Mabango haya ili kujiridhisha kama wapo au walishayatelekeza. Hii sambamba ifanywe na udai fedha hizo kwa wahusika. Fedha hizi zinakisiwa kuwa ni Sh. 25,010,000.00 |
| **Majibu ya uongozi** |  |

# MAONI YA MKAGUZI.

Halmashauri ya WIlaya ya Kusini baada ya kupata uongozi mpya, jambo la muhimu ni kuweka safu sawa na kuimarisha vitengo vyake kwa kuwapatia mafunzo wafanyakazi ili wapate upeo zaidi wa utendaji wao wa kazi kwa ajili ya kuleta ufanisi. Upande wa uwezeshaji wananchi kama inavyosemewa kuwa ndio miongoni mwa masuala makubwa yanayotarajiwa na uongozi mkuu wa nchi, kunahitajika kufanyiwa tathmini ya uwezo wa makundi yaliyopo katika uendeshaji wa miradi katika hatua za awali kabla hakujatolewa fedha. Halmashauri imtumie muwezeshaji mahiri sana Maalim Suleiman ambae ni Mkurugenzi wa Idara ya Uwezeshaji kwa ajili ya kuwapatia taaluma wafanyakazi ili waweze kumudu kuwasimamia wenye makundi. Pia kutokana na kusimamishwa ajira Serikalini, wakati Halmashauri ina uhitaji mkubwa wa nguvu kazi, hii inaweza kuwa ni fursa ya ubunifu na kuongeza ajira za vijana kando ya Serikali kwa kufikiria kutumia Mabaraza ya Vijana na vikundi vyengine kwa kuvipangia kazi na kuwasimamia na hatimae kuwapatia ujira wao. Halmashauri inaweza ikawa na mikataba na vikundi hivi kama ni watoa huduma maalumu. Kwa mfano katikaukusanyaji wa taka.

Jukumu jengine mahsusi kwa Halmashauri ni kufanya usafi. Imeonekana pia kuna fursa kubwa sana upande wa ukusanyaji wa taka hasa kutoka katika mahoteli. Halmashauri ilikuwa na mkataba na kampuni ya Zanrec ambao muda wake ulimalizika, iko haja ya kufikiria fursa hii ama kwa kukodi magari na kuwatumia Mabaraza ya vijana kama ni nguvu kazi katika magari hayo na kuwa na mkataba nao moja kwa moja wakati shuhuli ya ukusanyaji tozo za taka ikabakia chini ya usimamizi wa Halmashauri.

Inashauriwa kuwaalika wakufunzi kutoka Mamlaka ya Manunuzi ya Umma na kuja kutoa mafunzo maalumu kwa watendaji wa Halmashauri wakiwemo waheshimiwa Madiwani. Mafunzo haya yatasaidia kutoa elimu juu ya manunuzi na uondoshaji wa mali za umma katika ofisi yetu na kusaidia katika kuhakikisha kuwa yale makosa yaliyotokea huko nyuma hayatajirudia tena.

Kama inavyoeleweka kuwa ukuwaji wa miji midogo unaongezeka kwa kasi sana, hivyo iko haja ya kufikiria upangaji wa miji huku Kusini. Uanzishwaji wa Kitengo cha Uhandisi na kupatiwa wafanyakazi wa Uhandisi pia kunaweza kuchukuliwa kama ni jambo la dharura ili kuhakikisha kuwa maeneo tofauti ya Wilaya yanafikiwa na kuhudumiwa. Changamoto ya usafiri nayo ni muhimu kuangaliwa kwa makini sana.

Upande wa Uhasibu kwa timu iliyopo ifanye kazi kwa kuzingatia changamoto walizozikuta hapo nyuma ili na wao sasa wawe katika mazingira mazuri. Mhasibu afanye malipo kwa kujiridhisha kuwa taratibu zote zimekamilika na pia nyaraka zote hasa za manunuzi wahakikishe kuwa taratibu zimefuatwa. Kwa mfano katika manunuzi ya Computer au magari, haitoshi kupata nyaraka za zabuni na kuwasilishwa kwa computer au gari, bali lazima kuwe na “delivery note” na “acceptance letter” kutoka kwa wataalamu husika ambao watathibitisha kuwa vifaa hivyo vilivyopokelewa vinaendana na matakwa (specifications) na kwamba viko sawa. Hapo tu ndipo Mhasibu atatakiwa kufanya malipo. Kufuata taratibu hizi kutapunguza hoja za Ukaguzi.

Changamoto kubwa katika ukusanyaji wa mapato ni ukosefu wa vitendea kazi ikiwemo usafiri na uhaba wa wafanyakazi. Mambo haya ni lazima yapelekwe Serikali kuu ili hatua muafaka zichukuliwe kama ni dharura. Usafiri wa wafanyakazi pia ni suala na dharura linalofaa kufikishwa Serikali kuu ili kutatuliwa haraka.

Mwishoni kabisa nashukuru kwa ushirikiano nilioupata katika utendaji wangu wa kazi. Nawasihi wafanyakazi wa Halmashauri ya Wilaya ya Kusini kushikama kama ndugu na kufanyakazi kwa pamoja na kushirikiana na Mkurugenzi katika kutekeleza wajibu wa Halmashauri kwa wananchi