**Ripoti ya Mfumo wa Ufuatiliaji na Utekelezaji wa Mapendekezo ya Hoja za Ukaguzi (GARI-ITS)**

**Utangulizi**

Idara ya Mkaguzi Mkuu wa Ndani wa Serikali (Idara) imeendesha mafunzo ya mfumo mpya wa ufuatiliaji na utekelezaji wa mapendekezo ya hoja za ukaguzi (GARI-ITS) kwa wakaguzi wa Ndani wa Wizara, Taasisi na Mashirika ya Umma ili kuimarisha udhibiti na usimamizi wa fedha za umma. Mafunzo ya kutumia mfumo wa GARI-ITS yamekuja kutokana na uwepo wa wingi wa hoja za ukaguzi hasa kutoka Ukaguzi wa Ndani, na Ukaguzi wa Nje (CAG), Idara imeona kuna haja ya kuwapa mafunzo ya mfumo huo ikiwa ni njia moja wapo ya kuimarisha mifumo ya ndani ya udhibiti na usimamizi madhubuti ya fedha za umma katika Wizara, Wakala za Serikali, Taasisi na Mashirika ya Umma.

Idara ya Mkaguzi Mkuu wa Ndani wa Serikali imejipanga kutumia mfumo huo, kwani utaongeza ufanisi wa kazi, kwa kusaidia taasisi kuwasilisha taarifa za ukaguzi za kila robo mwaka na taarifa za mwaka kwa wakati. Aidha, Idara ya Mkaguzi Mkuu wa Ndani wa Serikali itawajengea uwezo wakaguzi wa ndani kutoka Wizara, taasisi na mashirika ya umma juu ya mfumo wa GARI-ITS.

Katika kufanikisha hilo kwa ufanisi na kuwa karibu na wadau, Idara imeteua timu ya wawezeshaji (Trainer) na wakiufundi (technical) katika kutoa mafunzo ya uelewa wa mfumo wa GARI-ITS kwa kila taasisi ili kurahisha zoezi zima la mafunzo na kipindi cha utekelezaji wa mfumo huo.

**Uendeshaji wa Mafunzo**

Mafunzo yalikuwa ni ya siku tatu kuanzia tarehe 19 hadi 21 April, 2022, yalifanyika katika Ukumbi wa Mamlaka ya Udhibiti wa Maji na Nishati (ZURA). Aidha, mafunzo hayo yaliendeshwa na wakufunzi (wawezeshaji) wawli kutoka Kampuni ya ICT Pack Solution yenye makaazi yake Dar es salaam ambao ndio watengenezaji wa mfumo huo.

Mafunzo yalikuwa katika mtindo shirikishi na kwa vitendo Zaidi. Washiriki walipata fursa ya kuuliza maswali na kujifunza kwa vitendo.

**Siku ya kwanza;** Kujifunza nadharia juu ya mfumo wenyewe unavyoendeshwa, na namna ya kuutumia kwake pamoja na jinsi ya kuingiza taarifa.

**Siku ya pili;** kujifunza kwa vitendo namna ya kuingiza taarifa katika mfumo na jinsi ya kupakia (upload) ripoti kwenye mfumo.

**Siku ya tatu;** kujifunza kwa vitendo namna ya kuingizia utekeleza wa hoja (status) kutoka haikufanyiwa kazi,hadi imetekelezwa (in progress to implemented). Hatua zilizochukuliwa katika utekelezaji wa hoja za ukaguzi na namna ya kumpangia mtendaji kuifuatilia utekelezaji wa hoja hiyo.

**Majukumu ya Kitengo cha Ukaguzi wa Ndani**

Kitengo kina jukumu la kuratibu mafunzo ya GARI-ITS na utekelezaji wake pamoja na kutoa taarifa Idarani juu ya changamoto zitakazojitokeza wakati wa matumizi ya mfumo huo.

**Mafanikio na faida ya mafunzo**

Katika mafunzo hayo tumefaidika kujua namna ya utumiaji wa mfumo na jinsi utakavyosaidia idara ya Mkaguzi wa Ndani wa Serikali:

* Kurahisisha ufuatiliaji na kupelekea kufuatilia hoja kwa wakati na mara kwa mara
* Utumiaji wa mfumo utapelekea ukaribu baina ya Idara na Vitengo vya Ukaguzi wa Ndani vya Taassi na Mashirika Pamoja na Wizara.
* Utaengeza ufanisi wa utendaji kazi wa vitengo vya ukaguzi wa ndani kwa kuwa Mfumo utakuwa ni kama nyenzo ya upimaji utendeji kazi kwa kila kitengo
* Mashirikiano na umoja utaengezeka baina ya wakuu wa watendaji wao kwa kuwepo wa mgawanyo wa majukumu
* Kupunguza gharama za uendeshaji, mfumo unawezesha ripoti na miongozo mbali mbali ya kiutendaji kupakiwa (uploaded) katika mfumo.
* Faida nengineyo ni kuendana na teknolijia ya paper less

**Changamoto za Mfumo**

Katika mafunzo hayo ya vitendo juu mfumo wa GARI-ITS tumeona changamoto zifuatazo:

* Kuhusu special report, Mfumo unaruhusu kupakia special report lakini
* Mfumo hauruhusu kufuta hoja ikiwa imekosewa au imejirudia kimakosa
* Dash board ya Mfumo unatoa idadi tofauti juu ya hoja zilizopo kwa mafno unatoa hivi: jumla ya hoja 5, zilizotekelezwa 3, zilizokuwa hazijatekelezwa 2 na in progress 1. Hazi
* Changamoto kwenye assignee bado hatukuweza kumuasignee mtu aliekuwa hayumo katika mfumo.

**Jukumu la Taasisi (ZSSF)**

Kutokana na uanzishwaji wa mfumo wa GARI-ITS, Idara inaomba kufanyiwa mafunzo ya uelewa wa mfumo GARI-ITS kwa watendaji wakuu wa Taasisi ikiwa wao ndo wadau wakuu ambao watahusika moja kwa moja katika utekelezaji wa hoja zitakazoibuliwa na wakaguzi.

Kitengo cha Ukaguzi wa Ndani kitakuwa Championi katika kuandaa mafunzo hayo ili iwe rahisi katika utekelezaji na kutumia mfumo huo. Aidha, Idara inapendekeza wafuatao wapatiwe mafunzo hayo:

* Management
* Wajumbe wa Kamati ya Ukaguzi
* Wajumbe wa bodi ya wadhamini
* Wakuu wa Vitengo na divisheni

Katika kufanikisha hilo Kitengo cha ukaguzi wa ndani cha Mfuko kitaandaa mafunzo ya uelewa juu ya mfumo wa ufuatiliaji wa utekelezaji wa Mapendekezo ya Mkaguzi wa ndani na nje, kwa awamu tofauti.

**Hitimisho**

Tunashukuru kwa mafunzo haya na tuna Imani kubwa kuwa yatapelekea ufanisi juu ya utendaji wetu hususan katika ufuatiliaji wa hoja za ukaguzi pamoja na mashirikiano na Idara ya Mkaguzi Mkuu wa Ndani wa Serikali. Mafunzi yanatija.