**Ukaguzi Wa** Robo ya Kwanza

1. **Utangulizi**

Idara ya Ukaguzi imeweza kukaguwa kwa robo ya kwanza ya mwaka wa fedha 2020/2021 kwa kufuata sheria, kanuni na taratibu mbalimbali kwa kutumia vigezo vya ukaguzi wa kitaifa na kimataifa. Ukaguzi uliweza kuangalia kumbukumbu za hesabu zinazotokana na shughuli za Manispaa pamoja na mfumo wa tathmini ya udhibiti wa ndani (*internal* *control*) ambayo uongozi unahitaji kuzidisha uangalifu.

Nia ya Ripoti hii ni kujuilisha Uongozi wa Manispaa kwa muhtasari wa matokeo ya ukaguzi kwa robo ya kwanza ya mwaka wa fedha 2020/2021. Kutoa tathmini ya Ukaguzi kwa ujumla kuhusiana na mwenendo, shughuli za Manispaa, utiifu wa Sheria na Kanuni, masuala ya uwajibikaji, utawala na uendeshaji wa Manispaa. Pia kutoa mapendekezo kutokana na tathmini ya mambo yanayohusu udhibiti wa ndani katika Baraza hili la Manispaa ya Magharibi A.

RASIMU

1. **Malengo ya Ukaguzi**

Katika ukaguzi uliofanyika unakusuduia kuongeza ufanisi katika Manispaa kwa kufuata kanuni na sheria zilizopo na kuhakisha udhibiti na utaratibu wa ndani (internal control) unafanyakazi ili malengo ya Baraza la Manispaa kufikiwa kama ilivyopangwa.

1. **Upeo ya Ukaguzi**

Ukaguzi uliofanyika unazingatia kanuni, sheria na miongozo mbali mbali ya Serikali.

1. **Njia zilizotumika**

Njia zilitumika katika ukaguzi huu ni kama zifuatazo:-.

1. Kuangalia utendaji wa kazi kwa wafanyakazi wa Manispaa ili kuhakikisha kwamba unakwaenda sambamba na malengo yaliowekwa.
2. Kuangalia manunuzi kama yamefuata njia na miongozo ya kanuni zilizopo.
3. Kupitia sheria, kanuni na miongozo mbali mbali ya kazi iliopo.
4. Mahojiano na baadhi ya wahusika kuhusiana na malengo na matokeo ya ukaguzi.
5. Kuangalia kumbu kumbu ziliopo kama zinaendana na bajeti, mpato na matumizi.
6. Ukaguzi wa mwaka wa fedha 2019/2020
7. Hoja za ukaguzi wa robo ya kwanza kwa mwaka wa fedha 2020/2021 ni kama zifuatazo
8. Kutokuwepo utaratibu unaofaa katika utekelezaji wa shughuli za idara ya mapato

Hali halisi (Current Situation)

Katika kuangalia vitabu vya mapato yafuatayo yameonekana katika ukaguzi

* Uwepo wa tafauti wa ulipaji wa utozaji wa tozo kwa wananchi kama za kutovaa sare, kutonesha cheti cha afya au leseni na vitu vilivyoisha muda. Baadhi ya vitabu vya mapato vifuatavyo vilivyoangaliwa na mkaguzi vimeonesha kasoro hizo ni 134401-134450, 134451-134500, 144601-144650, 185551-185600, 185651- 185700, 185701-185750 na 185751-185800
* Wateja waliolipa leseni bali hawakupata au kutengenezewa leseni za ruhusa ya biashara

Kigezo (Criteria)

Kutokana na Sheria ya Mamlaka ya Serikali za Mitaa Nambari 7 ya mwaka 2014 ya Kanuni za Hududma zinazotolewa na Mamlaka ya Serikali za Mitaa chini ya Kifungu 39 kifungu Kidogo cha (1) kinachosema “Ni marufuku kwa Afisa au Afisa aliyeidhinishwa na Mamlaka kubadili kiwango cha leseni isipokuwa kwa maelekezo atayaopewa na Mkurugenzi wa Mamlaka au Kamati ya Fedha inayoidhinisha viwango hivyo na kupitishwa na Baraza”.

Vile vile kifungu namba 38 kifungu kidogo cha (6) cha sharia ya Mamlaka ya Serikali za “Mitaa Nambari 7 ya mwaka 2014 ya Kanuni za Hududma zinazotolewa na Mamlaka ya Serikali za Mitaa kinachosema “Mfanya Biashara yoyote atakaekataa kutoa ushirikiano au kutoa lugha chafu kwa Afisa, kutoiweka leseni katika sehemu ya biashara au kumfukuza Afisa atakuwa ametenda kosa na ikithibitika atalipa faini ya shilingi laki moja (Tsh. 100,000) au kutumikia kifungo kwa muda wa miezi miwili au adhabu zote mbili kwa pamoja”.

Sababu (Cause)

Kutofanyika mafunzo ya kutosha juu ya masuala ya mapato yatakayoweza kushajihisha kuimarika ukushanyaji na kuongezeka uelewa wa miongozo, kanuni na sheria zinazotumika.

Matokeo (Consequence)

Utafauti wa ulipaji wa tozo utasababisha kushuka kwa mapato na kukosa huduma ya leseni ambazo wateja washalipia kutapelekea kutohamasika na utendaji wa Baraza

**MAONI YA UONGOZI**

* Utofauti wa ulipaji wa tozo kwa wananchi unatokana na hali halisi ya biashara (Uwezo wa biashara)
* Leseni zilitengenezwa hazikutoka kutokana na kutosainiwa na mkuu wa taasisi.

1. Uwepo wa tafauti wa rikodi za mapato katika ***cashbook*** la Manispaa Magharibi A na hesabu ya benki

Hali halisi (Current Situation)

Katika ukaguzi ulifanyika uliangalia fedha zilizokusanywa za mapato na uingizaji wa fedha hizo katika hesabu ya benki ya baraza na kuona kuna utafauti katika rikodi. Jaduweli lifuatalo linathibitisha

|  |  |  |  |
| --- | --- | --- | --- |
| Tarehe | Mfumo | Buku | Tofauti |
| 03/07/2020 | 1,835,000 | 1,705,000 | 130,000 |
| 08/07/2020 | 9,948,700 | 8,086,700 | 1,862,000 |
| 09/07/2020 | 1,359,000 | 1,113,000 | 246,000 |
| 21/07/2020 | 1,442,000 | 1,494,000 | -52,000 |
| 30/07/2020 | 707,000 | 747,000 | -40,000 |
| 03/09/2020 | 578,400 | 593,400 | -15,000 |
| 24/08/2020 | 1,980,000 | 1,990,000 | -10,000 |
| 25/08/2020 | 14,504,000 | 14,452,000 | 52,000 |
| Jumla | 32,354,100 | 30,181,100 | 2,173,000 |

Kigezo (Criteria)

Kutokana na Sheria Nambari 12 ya Usimamizi wa Fedha za Umma ya mwaka 2016 Kifungu cha 78 kifungu Kidogo cha (e) kinachosema “Afisa Mhasibu ataimarisha udhibiti wa Baraza la Serikali ya Mtaa kuhusiana na rasilimali na fedha za umma kupitia utekelezaji wa uwazi na mifumo ya uwajibikaji”.

Sababu (Cause)

Kutokamilika kwa taarifa ya benki pindi ya kurikodi kwenye ***cashbook***.

Matokeo (Consequence)

Kufanya maamuzi ya uwepo wa ongezeko au kupungua mapato katika utendaji wa shughuli za baraza.

**MAONI YA UONGOZI**

Uwepowa tafauti wa rikodi za mapato katika ***cashbook*** la Manispaa Magharibi A na hesabu ya benki**.** Hali hii ilijitokeza kutokana na kukosekana Online Cash Book ambayo ingetuwezesha kujua kwa kila malipo yaliyoingia Benki kwa siku husika.Mfano mtu anaweza kufanya malipo benk na kuchelewa kuwasilisha risiti ya malipo hayo fisini kwa wakati, hali inayopelekea utofauti wa makusanyo kwenye cash book na benk.

1. Uwepo wa tafauti katika matumizi kulingana na marejesho

Ukaguzi uliweza kuangalia vocha za matumizi na kuona kuna tafauti kwa kuwepo marejesho kidogo ukilinganisha na hundi iliyovunjwa

Hali halisi (Current Situation)

Katika ukaguzi ulifanyika uliangalia fedha zilizokusanywa za mapato na uingizaji wa fedha hizo katika hesabu ya benki ya baraza na kuona kuna uwepo wa tafauti katika rikodi. Jaduweli lifuatalo linathibitisha

|  |  |  |  |  |
| --- | --- | --- | --- | --- |
| **Vocha** | **Hundi** | **Kilicholipwa** | **Marejesho** | **Tofauti** |
| 05/08 | 45 | 9,500,000 | 3,000,000 | 6,500,000 |
| 08/08 | 48 | 1,190,000 | 610,000 | 580,000 |
| 03/08 | 49 | 5,470,000 | 1,045,000 | 4,425,000 |
| 10/08 | 56 | 3,637,500 | 622,500 | 3,015,000 |
|  | 60 | 3,700,000 | 1,300,000 | 2,400,000 |
|  | 62 | 580,000 | 100,000 | 480,000 |
|  | 61 | 5,931,988 | 2,941,988 | 2,990,000 |

Kigezo (Criteria)

Kutokana na Sheria Nambari 12 ya Usimamizi wa Fedha za Umma ya mwaka 2016 Kifungu cha 78 kifungu Kidogo cha (e) kinachosema “Afisa Mhasibu ataimarisha udhibiti wa Baraza la Serikali ya Mtaa kuhusiana na rasilimali na fedha za umma kupitia utekelezaji wa uwazi na mifumo ya uwajibikaji”.

Sababu (Cause)

Wachukua huduma (mlipwaji) kuchelewa kuja kuchukuwa fedha na uwepo wa mrundikano wa malipo kwa mwezi au kipindi husika na kupelekea baadhi vielelezo kuambatanishwa katika vocha nyengine.

Matokeo (Consequence)

Kuhangaika katika uandaaji wa taarifa zinazohusiana na fedha na utekelezaji kwa baadhi ya vielelezo kutoambatanishwa na vocha husika.

**MAONI YA UONGOZI**

Suala la uwepo wa tafauti katika matumizi kulingana na marejesho linasababishwa na kutokukamilika kwa baadhi ya madokezo pamoja na kuchelewesha marejesho husika. Hali hii tayari isharekebishwa na matumizi yote yanayofanyika yanaendana na marejesho.

1. Uwepo wa tafauti kati ya makisiyo ya makushanyo na uhalisia wake

Hali halisi

Katika ukaguzi uliofanyika umeona Baraza la Manispaa limefanikiwa kukusanya makusanyo yake kwa asilimia 99 kulingana na makadirio yake. Vile vile Baraza la Manispaa asilimia 86 ya matumizi yametumika kwa robo ya kwanza na asilimia 14 hazijatumika kutokana na Mpango wa Baraza. Jaduweli lifuatalo linajieleza

|  |  |  |  |  |
| --- | --- | --- | --- | --- |
| **Maelezo** | **Julai** | **Ogasti** | **Septemba** | **Jumla** |
| Makusanyo | 94,023,700 | 41,444,000 | 57,013,850 | 192,481,550 |
| **Makisio** | 84,545,000 | 62,295,000 | 47,235,000 | 194,075,000 |
| Matumizi | 76,934,876 | 44,318,170 | 49,079,030 | 170,332,076 |
| **Makisio** | 92,011,442 | 51,302,942 | 54,865,442 | 198,179,826 |

Kigezo (Criteria)

Kutokana na Sheria Nambari 7 ya Mamlaka ya Serikali za Mitaa ya mwaka 2014 kufungu namba 21 kifungu kidogo (a) kinachosema “Kuendeleza, kutekeleza na kusimamia mipango mkakati na bajeti inayohusiana na serikali ya Mtaa”.

Sababu (Cause)

Kushuka na uwepo makushanyo kidogo ya wafanyabiashara kutonana na kuathiriwa na maradhi ya Corona kwa kupungua kuendesha shughuli za kibiashara

Matokeo (Consequence)

Kutotkelezwa mpango kazi wa Baraza ambao utapelekea kutofikia malengo yaliyopangwa.

**MAONI YA UONGOZI**

Kwenye hoja ya tafauti kati ya makisiyo ya makushanyo na uhalisia wake. Mapato ya Baraza yameshuka kutokana na sababu zifuatazo;

* Uchakavu na ubovu wa magari ya taka kwa kipindi cha mwezi. Kupitia chanzo cha ada ya usafi ofisi ilipanga kukusanya Tsh 71,800,000/-na kufanikiwa kukusanya Tsh 38,847,000/-sawa na asilimia 54% na kupelekea pungufu ya Tsh 32,973,000/-.
* Kusita kwa baadhi ya shuhuli katika eneo la diko la kihinani, ikiwemo kuhama kwa wafanyabiashara wa samaki kutoka malindi. Vilevile kupungua kwa idadi ya waanikaji dagaa katika eneo hilo.
* Mabadiliko ya miongo (uwepo wa mvua kubwa) kwa vipindi tofauti ambayo inapelekea kusitisha baadha ya shughuli za biashara.

1. Uwepo wa tafauti kati ya makisiyo ya matumizi mengine (OC) na uhalisia wake

Hali halisi

Katika Ukaguzi uliofanyika umegundua kua asilimia 12 ya fedha za matumizi mengine (OC) zimepokelewa. Jaduweli lifuatalo linajieleza

|  |  |  |  |  |
| --- | --- | --- | --- | --- |
| Maelezo | Julai | Agosti | Septemba | Robo ya kwanza |
| MAKADIRIO | 78,803,129 | 165,955,425 | 120,541,546 | 365,300,100 |
| UHALISIA | - | 44,385,834 | - | 44,385,834 |

Kigezo (Criteria)

Kutokana na Mpango Mkakati wa Baraza la Manispaa wa mwaka 2019/2020-2023/2024 unaosema “Kuwa na mpangilio wa rasilimali hupelekea kufikia malengo ya taasisi kwa kuweka shabaha na shughuli madhubuti amabazo zitatekelezwa kila robo mwaka lakini hutegemea kuwepo kwa rasilimali”.

Sababu (Cause)

Huchelewa kuingizwa matumizi mengineyo (OC) katika hesabu ya benki ya Baraza la Manispaa

Matokeo (Consequence)

Kushindwa kufuata mpango kazi wa baraza na kushindwa kufikia malengo ya uanzishwajiwa Serikali za Mitaa ya kutoa huduma karibu kwa wananchi

**MAONI YA UONGOZI**

Uwepo wa tafauti kati ya makisiyo ya matumizi mengine (OC) na uhalisia wake umesababishwa na kuchelewa kuingia au kutoingia kabisa kwa oc kwa baadhi ya miezi na hiyo miezi iliyoingia ilikuwa ni ndogo sana kulingana na makisio ya matumizi. hali hii imeathiri sana utekelezaji wa mpango kazi wa baraza na kushindwa kufikia malengo.

1. Mapendekezo ya Idara ya Ukaguzi
2. Baraza la Manispaa Magharibi A liweke mkakati wa kuboresha mfumo wa ukusanyaji ili kurahisisha katika kutoa taarifa tofauti ya fedha.
3. Kuwa utaratibu maalum kwa ajili ya kuhifadhia zana au vyombo vilivyokamatwa ili kuboresha usalama na kuhifadhi vyombo husika na kuweka kumbukumbu juu ya vyombo hivyo.
4. **Hitimisho**

Idara ya Ukaguzi wa Ndani ya Baraza la Manispaa la Magharibi “A” imeona hoja (karoro) zilizotajwa hapo juu ili kupata majibu ya uongozi utakaosaidia ufikiaji wa malengo yaliyopangwa na Baraza hili pia Idara hii ya Ukaguzi inawasilisha mapendekezo ya kuboresha huduma zinazotolewa.

Idara ya Ukaguzi imefurahishwa kwa kupewa mashikiano tangu kipindi cha Ukaguzi hadi uandaaji wa ripoti ya robo ya kwanza ya mwaka wa fedha 2020/2021.

Mwisho, Idara ya Ukaguzi inashukuru kwa mashirikiano yaliyotolewa na Uongozi pamoja na wakuu wa Idara tafauti wa Baraza la Manispaa la Magharibi A na kila mmoja alieshiriki kwa namna yoyote ile kufanikisha rasimu ya ripoti hii. Idara inatumai mashikiano hayo yataendelea mpaka ukaguzi utakaoendele katika vipindi vinavyofuta.

Naomba kuwasilisha

……………………..…………

MKAGUZI MKUU WA NDANI

BARAZA LA MANISPAA MAGHARIBI “A”.

ZANZIBAR.