**RIPOTI YA UKAGUZI WA NDANI WIZARA YA MAJI, NISHATI NA MADINI ZANZIBAR**

**KIPINDI CHA JANUARI/JUNI**

**2020/201**

**WAKAGUZI NA WANDAAJI WA RIPOTI:**

1. **ASMA KASSIM MAKAME**
2. **MINFAT YAHYA SAID**
3. **IS-HAQ HAMID HAJI**

YALIYOMO

[ORODHA YA MAJADWELI ii](#_Toc87266105)

[ORODHA YA VIAMBATISHO iii](#_Toc87266106)

[VIFUPISHO VYA MANENO iv](#_Toc87266107)

[SURA YA KWANZA 1](#_Toc87266108)

[1.0 UTANGULIZI 1](#_Toc87266109)

[1.1 MAJUKUMU YA WIZARA 1](#_Toc87266110)

[1.2 MALENGO YA WIZARA 2](#_Toc87266111)

[1.3 MUUNDO WA WIZARA 2](#_Toc87266112)

[1.4 PROGRAMU ZA WIZARA YA MAJI, NISHATI NA MADINI 3](#_Toc87266113)

[SURA YA PILI 4](#_Toc87266114)

[2.0 MAELEZO YA AWALI YA UKAGUZI WA NDANI 4](#_Toc87266115)

[2.1 LENGO LA UKAGUZI 4](#_Toc87266116)

[2.2 UPEO WA UKAGUZI 4](#_Toc87266117)

[2.3 NJIA ZILIZOTUMIKA KATIKA UKAGUZI 5](#_Toc87266118)

[SURA YA TATU 6](#_Toc87266119)

[3.0 MUONEKANO WA JUMLA WA BAJETI 6](#_Toc87266120)

[3.1 MATOKEO YA UKAGUZI 6](#_Toc87266121)

[3.1.1 MWENENDO WA DENI LA WIZARA MWAKA 2020/2021 6](#_Toc87266122)

[3.1.2 MAPATO YATOKANAYO NA RASILIMALI YA MCHANGA MAWE KIFUSI NA KOKOTO 6](#_Toc87266123)

[3.1.3 MANUNUZI 7](#_Toc87266124)

[3.1.4 KAMATI YA UKAGUZI 8](#_Toc87266125)

[3.1.5 MATOKEO YA UKAGUZI WA USIMAMIZI RASILIMALI WATU 8](#_Toc87266126)

[3.1.6 MATOKEO YA UKAGUZI KWA MALI ZA KUDUMU 8](#_Toc87266127)

[3.1.7 KITENGO CHA SHERIA 10](#_Toc87266128)

[3.1.8 AFISI KUU PEMBA 11](#_Toc87266129)

[4.0 HITIMISHO NA MAPENDEKEZO 11](#_Toc87266130)

[MAONI YA MKAGUZI 12](#_Toc87266131)

[HITIMISHO 12](#_Toc87266132)

## ORODHA YA MAJADWELI

[Jadweli namba 1 linaonesha Idara na Vitengo vilivyokaguliwa 5](#_Toc85205902)

[Jadweli nambari 2 Ununuzi wa vifaa 9](#_Toc85205903)

[Jadweli nambari 3 Matumizi ambayo yamekosekana stakabadhi ya malipo. 10](#_Toc85205904)

## ORODHA YA VIAMBATISHO

[Kiambatisho A: Madeni ya WMNM 12](#_Toc85205911)

[Kiambatanisho B: linaloonesha makadirio na mapato halisi kwa kila chanzo 14](#_Toc85205912)

[Kiambatisho C: Madeni ya Idara ya Nishati na Madini. 15](#_Toc85205913)

## VIFUPISHO VYA MANENO

WMNM Wizara ya Maji, Nishati na Madini

TZS Tanzania Shillings (Shilingi ya Tanzania)

ZURA Zanzibar Utility Regulatory Authority

(Mamlaka ya Udhibiti wa Huduma za Maji na Nishati Zanzibar)

ZAWA Zanzibar Water Authority (Mamlaka ya Maji Zanzibar)

ZECO Zanzibar Electricity Corporation (Shirika la Umeme Zanzibar)

# SURA YA KWANZA

## 1.0 UTANGULIZI

Wizara ya Maji, Nishati na Madini ambapo hapo awali ilikuwa Wizara ya Ardhi, Nyumba, Maji na Nishati ilianzishwa Januari mwaka 2021 kutokana na matakwa ya sheria kwa mujibu wa Katiba ya Zanzibar ya 1984.Toleo la 2010 chini ya kifungu 42(1) inayompa Mhe.Rais wa Serikali ya Mapinduzi ya Zanzibar kuunda au kuanzisha Taasisi kadri atakavyoona inafaa.

Wizara ya Maji, Nishati na Madini ni miongoni mwa Taasisi muhimu sana kwa Serikali ya Mapinduzi ya Zanzibar kutokana na majukumu iliyopangiwa na Serikali ikiwemo suala la kuratibu kusimamia na kudhibiti suala zima la sekta ya Maji, Nishati na Madini pamoja na kutoa huduma nzuri ya Maji, Nishati na Madini kwa wananchi ili kutimiza Malengo ya Mapinduzi matukufu ya Zanzibar ya mwaka 1964

Wizara ya Maji, Nishati na Madini ni miongoni mwa Wizara 15 zilizotangazwa na Mheshimiwa Rais wa Zanzibar na Mwenyekiti wa Baraza la Mapinduzi tarehe 19 November, 2020 wakati akitangaza Baraza lake la Mawaziri.

**DIRA**

Kuhakikisha wakaazi wa Zanzibar wanafaidika na huduma ya maji safi na salama,Upatikanaji na Usambazaji wa Nishati endelevu kwa ufanisi na Unafuu.

**DHAMIRA**

Kutoa huduma nafuu, endelevu, katika ubora kwa watu wote na katika mazingira yanayofaa kuleta ufanisi katika utoaji wa huduma za Maji, Nishati na Madini.

# 1.1 MAJUKUMU YA WIZARA

Miongoni mwa majukumu ya Wizara ya Maji, Nishati na Madini ni kama yafuatayo;

* Kuendeleza na kusimamia utekelezaji wa sera na mipango ya kisekta
* Kuendeleza na kuendesha tafiti zenye uwiano na maendeleo ya kisekta
* Kusimamia utawala wa rasilimali watu,fedha na rasilimali nyengine
* Kusimamia Ujenzi na uendelezaji wa miundo mbinu ya Nishati
* Kuhakikisha upatikanaji wa huduma bora za nishati kwa Kusimamia uendelezaji, matengenezo na ulinzi wa vyanzo vya maji pamoja na miundombinu.
* Kuhakikisha kunakuwepo maji Safi na salama mijini na vijijini.
* Kupokea malalamiko ya wananchi na kuyafanyia kazi ipasavyo.
* Kuhakikisha kupatikana kwa mafuta kwa wananchi kwa muda muafaka.

# 1.2 MALENGO YA WIZARA

1. Kuongeza kasi ya Upatikanaji wa Maji safi na Salama kwa watumiaji wote kwa asilimia 95 maeneo ya mjini na asilimia 85 maeneo ya vijijini ifikapo mwaka (2020)
2. Kuboresha mapato ya Serikali kwa ufanisi na kuzuia mianya ya upotevu wa fedha za Serikali.
3. Kuhakikisha Zanzibar inakuwa na kiwango kizuri cha Nishati, Usalama wa Nishati na mfumo mzuri wa Usimamizi wa Nishati ifikapo mwaka 2025.
4. Kuendeleza Utawala Bora na kutoa huduma stahiki kwa wananchi wote
5. Kuboresha huduma za Umeme na kuandaa mazingira ya kuwavutia wawekezaji katika Nyaya za nishati Jadidifu.
6. Kusimamia vizuri rasilimali za Mchanga, Vifusi na Kokoto ili ziweze kufaidisha wananchi wa Zanzibar na kuhakikisha tunaondoa tatizo la uhaba wa Rasilimali za Mchanga na Vifusi.
7. Kukuza mashiriiano ya Kisekta baina ya Serikali na Sekta za Maji, Nishati na Madini.

# 1.3 MUUNDO WA WIZARA

Wizara ya Maji, Nishati na Madini inajumuisha Sekta ya Maji, Sekta ya Nishati na Madini imeundwa na Idara na Mamlaka na Vitengo kama ifuatavyo;

Idara /Ofisi zilizounda Wizara ya Maji, Nishati na Madini

1. Idara ya Mipango,Sera na Utafiti
2. Idara ya Utumishi na Uendeshaji
3. Idara ya Maji
4. Idara ya Nishati na Madini
5. Afisi Kuu Pemba
6. Mamlaka ya Maji Zanzibar (ZAWA)
7. Shirika la Umeme Zanzibar (ZECO)
8. Mamlaka ya Udhibiti wa Huduma ya Maji na Nishati Zanzibar (ZURA)

Aidha Wizara ya Maji na Nishati ina Vitengo vifuatavyo ambavyo vimeundwa kwa mujibu wa Sheria na Miongozo mbalimbali ya Serikali;

1. Kitengo cha Fedha na Uhasibu
2. Kitengo cha Ukaguzi wa ndani
3. Kitengo cha Ugavi na Manunuzi
4. Kitengo cha Sheria na
5. Kitengo cha Teknolojia Habari na Mawasiliano(TEHAMA)

# 1.4 PROGRAMU ZA WIZARA YA MAJI, NISHATI NA MADINI

**Programu ya Usimamizi wa huduma za Maji (Pn030)**

Lengo Kuu la Programu hii kuratibu na kusimamia huduma na Upatikanaji wa Maji pamoja na Kuimarisha huduma na Miundombinu ya Maji (ZAWA).

**Programu ya Usimamizi wa huduma za Nishati na Madini (Pn0302)**

Lengo Kuu la programu hii ni Kusimamia na Kuimarisha Upatikanaji wa huduma za Nishati na Kusimamia huduma na Upatikanaji wa Madini.

**Programu ya Uendeshaji na Uratibu wa Mipango ya WMNM (Pn0303)**

Lengo kuu la programu hii ni Kusimamia na Kuimarisha Mipango Sera na Tafiti za WMNM na Kusimamia Shughuli za Uendeshaji wa WMNM-Pemba.

# SURA YA PILI

## 2.0 MAELEZO YA AWALI YA UKAGUZI WA NDANI

Kitengo cha Ukaguzi wa ndani kina majukumu ya kuisaidia Taasisi husika katika kuhakikisha kuwa shughuli za Kifedha na Kiutendaji zinakwenda vizuri kwa kuzingatia Sheria na taratibu zinazokubalika.

Ukaguzi wa ndani katika Wizara ya Maji, Nishati na Madini kwa kipindi cha robo ya tatu mwaka wa fedha 2020/2021 umefanywa kwa kufuata sheria, kanuni na taratibu za ukaguzi.Matokeo ya ukaguzi yanatokana na uchunguzi wa tathmini za kumbukumbu za hesabu na shughuli za Afisi pamoja na mfumo wa tathmini ya udhibiti wa ndani (internal control) ambao unahitaji muongozo na uangalifu wa uongozi juu ya kuwepo kwa udhibiti huo.

## 2.1 LENGO LA UKAGUZI

Lengo kuu la ukaguzi ni kutoa maoni ya kitaalam katika hesabu za matumizi na mapato ya Wizara kwa kipindi cha miezi mitatu (quarterly) pamoja na miradi ya washirika wa maendeleo. Ili kufikia lengo hilo Mkaguzi anatakiwa kutekeleza mambo yafuatayo:-

* Kuangalia utekelezaji wa Sheria,Kanuni na taratibu za Kifedha katika shughuli za kiutendaji.
* Kufanya tathmini ya kutosha katika udhibiti wa ndani (Internal control).
* Kuhakikisha kwamba uwekaji wa kumbukumbu za mapato na matumizi umefuata Sheria na kanuni za fedha zilizopo.
* Kuhakikisha kwamba rasilimali za Serikali zinatunzwa kwa mujibu wa sheria za manunuzi zilizopo.
* Kutoa maoni na ushauri juu ya kasoro za Kiutendaji zinazojitokeza siku hadi siku.
* Kuhakikisha rasilimali za Mchanga,Vifusi na Kokoto zinasimamiwa vizuri, ili ziweze kufaidisha wananchi wa Zanzibar na kuhakikisha tatizo la uhaba wa Rasilimali za Mchanga na Vifusi linapungua au linaondoka kabisa.
* Kuhakikisha Miradi ya Maendeleo ilio chini ya Wizara inatekelezwa vizuri kufikia Malengo yaliokusudiwa.
* Kutoa Ripoti baada ya Ukaguzi.

## 2.2 UPEO WA UKAGUZI

Ukaguzi wa Wizara ya Maji, Nishati na Madini kipindi cha robo ya tatu Januari-Machi 2021 ulifanywa kwa kutumia vigezo vya ukaguzi ikiwemo muongozo wa Ukaguzi wa ndani(IPPF) ambapo umejumuisha tathmini ya utendaji wa mfumo wa hesabu za kifedha na udhibiti wa ndani juu ya hali ya utendaji wa Wizara.Ukaguzi wa hesabu ulifanyika kwa kutumia njia tofauti za ukaguzi kwa kuangalia maeneo hatarishi na kupelekea kwa baadhi ya maeneo kufanya ukaguzi kwa kutumia vigezo maalum (sample basis) na maeneo mengine kufanya ukaguzi wa kina. Hivyo sehemu zilizokaguliwa ni Kitengo cha manunuzi, Idara ya Nishati na Madini,Vituo vya Uangalizi wa Mchanga Mawe,Kifusi na Kokoto pamoja na Mapato yaliyopatikana kwa kipindi chote cha Ukaguzi kwa Unguja na Pemba.

Jadweli namba 1 linaonesha Idara na Vitengo vilivyokaguliwa

|  |  |  |  |  |
| --- | --- | --- | --- | --- |
| **S/N** | **IDARA/KITENGO** | **IDADI ZILIZOKAGULIWA** | **S/N** | **MAELEZO YA IDARA TAASISI** |
| **1** | **Idara** | **2** | **1.**  **2.** | Idara ya Nishati na Madini  Idara ya Utumishi na Uendeshaji |
| **2** | **Kitengo** | **2** | **1.**  **2.**  **3.** | Kitengo cha manunuzi  Kitengo cha hesabu  Kitengo cha sheria |

## 2.3 NJIA ZILIZOTUMIKA KATIKA UKAGUZI

Ukaguzi wa ndani ulitumia njia mbali mbali za ukaguzi ambazo zilihusika kuchambua kumbukumbu za mahesabu na rasilimali za WMNM.Katika ukaguzi huo mambo yafuatayo yalifanyika:

* Kufanya tathmini juu ya kuwepo kwa Udhibiti wa ndani kwa kuzipitia nyaraka na mifumo yote ya taarifa za WMNM.
* Kupitia ripoti mbalimbali zinazohusiana na mapato na matumizi.
* Kukagua hati za malipo,kumbukumbu na vielelezo mbalimbali kuhusiana na mapato na matumizi kwa kuzingatia sheria kanuni na taratibu zilizopo.
* Kufanya mahojiano na baadhi ya watendaji wakiwemo Maafisa wa vitengo pamoja na wadau wengine .
* Kutembelea maeneo mbalimbali ya uchimbaji wa mchanga,Kifusi pamoja na mawe.

# SURA YA TATU

## 3.0 MUONEKANO WA JUMLA WA BAJETI

Makadirio ya matumizi kwa mwaka wa fedha 2020/2021 ni sehemu ya utekelezaji wa Mpango kazi wa WMNM ikiwa ni lengo la kuendeleza huduma za upatikanaji wa Maji na Nishati kwa matumizi bora ya Wananchi.

Katika utekelezaji wa kazi zake Unguja na Pemba Wizara ilijipangia kutumia jumla ya TZS 89,017,289,425. Kati ya hizo 5,526,753,425 kwa ajili ya kazi za kawaida na TZS 83,490,536,000kwa ajili ya miradi ya maendeleo. Hadi kufikia Machi 2021 Wizara imeingiziwa Jumla ya TZS 37,484,969,572 sawa na asilimia 42 ya fedha iliyojipangia, kati ya hizo TZS 3,216,772,127 sawa na asilimia 58 kwa ajili ya kazi za kawaida na TZS 34,268,197,445 sawa na asilimia 41 kwa kazi za miradi ya maendeleo.

## 3.1 MATOKEO YA UKAGUZI

### 3.1.1 MWENENDO WA DENI LA WIZARA MWAKA 2020/2021

Kitengo cha ukaguzi wa ndani kimegundua Wizara ina madeni ya TZS**104,423,111.**Deni hilo linahusisha matumizi mbalimbali yakiwemo Usambazaji wa bidhaa na huduma,malipo ya huduma na bidhaa, pamoja na stahiki za Watumishi, mengi yao yamekuwa ni ya muda mrefu.

**Athari**

Kuhatarisha ustawi wa Taasisi kwa vile Wizara italazimika kutumia sehemu ya Bajeti yake kwa ajili ya kulipia madeni yaliyopaswa kulipwa na bajeti zilizopita, kwa madeni ya watumishi hupelekea kuvunja moyo watumishi katika kutimiza majukumu yao.

**Ushauri**

Tunaishauri Wizara ipange mpango madhubuti kwa ajili ya kulipa madeni kwa wakati ili kuepusha kuathiri bajeti inayofuata.Kadhalika kuyahakiki madeni hayo pindi yanapofanyiwa malipo ili kuepusha kulipa mara mbili kwani mengi kati ya madeni hayo ni ya muda mrefu. (**Kiambatanisho A: kinatoa ufafanuzi**).

### 3.1.2 MAPATO YATOKANAYO NA RASILIMALI YA MCHANGA MAWE KIFUSI NA KOKOTO

Wizara ya Maji, Nishati na Madini imekuwa ikikusanya Mapato kupitia vianzio mbali mbali ikiwemo Mchanga,Kokoto,Mawe na Kifusi.Mapato hayo yalikusanywa kwa kipindi cha miezi sita Jan/Juni ambapo kwa mwezi wa Jan/Machi zilikusanywa jumla ya TZS **1,856,154,962** na April/Juni zilikusanywa TZS **2,016,137,051** nakufanya jumla ya makusanyo ya TZS **3,872,292,013** kwa Ungujana Pemba.Mapato yote yameingizwa Mfuko Mkuu wa Serikali kupitia hesabu ya Wizara ambayo inajulikana kwa jina la Mali Asili zisizorejesheka yenye hesabu namba **0404101000.**

Kiambatanisho B: kinatoa ufafanuzi makadirio na mapato halisi kwa kila chanzo.

**Tathmini ya Udhibiti wa ndani kwa Ununuzi na uwekaji kumbukumbu**.

Udhibiti wa ndani ni mfumo mzima unaofanywa na Wizara kwa lengo la kuimarisha ufanisi ili kufikia Malengo waliyojiwekea kwa kuzingatia Sera,Sheria,Kanuni na miongozo ya Wizara/Taasisi na Serikali kiujumla.

Udhibiti wa ndani hujumuisha mfumo mzima wa usimamizi rasilimali fedha ikijumuisha masuala ya ununuzi na uondoshaji wa mali za Serikali na matumizi mengine ya Wizara.Vile vile hujumuisha rasilimali zisizo za kifedha, rasilimali watu pamoja na rasilimali nyengine kama vile Majengo, maghala, magari n.k na miongoni mwa faida za kuwa na Udhibiti wa ndani ulio bora huweza kusaidia Wizara kufikia Malengo waliyojipangia kwa wakati husika.

Kwa kuzingatia ukaguzi wa Jan/June Kitengo cha ukaguzi wa ndani kimepitia na kufanya tathmini maeneo makuu mawili nayo ni Udhibiti wa ndani wa Ununuzi na Uwekaji wa kumbukumbu na kubaini yafuatayo:

### 3.1.3 MANUNUZI

Kwa upande wa ManunuziKitengo cha Ukaguzi wa ndani kimebaini kasoro zifuatazo:

1. Hakuna Mpango wa manunuzi ambao utatumika mwaka wa fedha 2021/2022
2. Utunzaji wa Kumbukumbu usioridhisha katika Daftari la Mali za kudumu “Fixed Asset Register”
3. Baadhi ya manunuzi ya bidhaa na huduma hayakupita katika kitengo cha Manunuzi.
4. Kutotayarishwa kwa ripoti za Ununuzi kwa kila robo mwaka.

**Sababu**

Kutokana na Wizara ilikuwa mpya kulikuwa hakuna mtu wa manunuzi na ndio maana kulikuwa hakuna mpango wa manunuzi na kupelekea manunuzi kutokufanywa na kitengo.

**Athari**

Kutokamilika kwa vielelezo kunaweza kusababbisha kupotea kwa fedha na kumbukumbu na kutofikia kwa malengo ya Taasisi.

**Ushauri:**

Tunashauri WMNM kuimarisha Kitengo kinachohusiana na Manunuzi na Uondoshaji wa Mali za Umma kwa Kuwekwa Mnunuzi Mkuu pamoja na kuwajengea uwezo watendaji wake ili waweze kufanya kazi kama sheria zinavyoelekeza kupitia kifungu no.31 (1) cha sheria nambari 9 ya mwaka 2016 ya Ununuzi na Uuzaji wa mali za Umma.Pamoja na kifungu 15(1) cha kanuni ya Utumishi wa Umma ya mwaka 2014.

### 3.1.4 KAMATI YA UKAGUZI

Kwa mujibu wa sheria ya fedha na usimamizi wa mali za umma namba 12 ya mwaka 2016, kifungu namba 118(1), Sheria inamtaka Katibu Mkuu WMNM kuanzisha kamati ya ukaguzi kwa ajili ya kutathmini Udhibiti wa ndani.

Wizara ya Maji, Nishati na Madini bado haijaanzisha kamati ya Ukaguzi kwa mujibu wa sheria inavyoelekeza.

**Athari**

* Kuzorota kwa baadhi ya shughuli kwani baadhi ya kasoro zinazojitokeza zinatakiwa zijadiliwe ndani ya Kamati.
* Kujirejea kwa Makosa hayo kwa hayo kwa kila robo ya mwaka.

**Ushauri**

Kitengo cha ukaguzi wa ndani kinaishauri Wizara kuifuatilia Kamati ya Ukaguzi kufanya kazi zake kama vile kukutana na kujadili mambo mbalimbali ikiwemo kuzipitia taarifa za Mkaguzi wa ndani na nje, kuandaa taarifa za utekelezaji na kufanya vikao vitakavyojadili Udhibiti mzuri katika Wizara.

### 3.1.5 MATOKEO YA UKAGUZI WA USIMAMIZI RASILIMALI WATU

Kitengo cha ukaguzi wa ndani kimezipitia nyaraka mbalimbali zinazohusiana na watumishi na kubaini kwamba Wizara ya Maji, Nishati na Madini ina jumla ya watumishi 147, Kwa upande wa unguja 109 kati ya hao 61 ni wanaume na wanawake 48. Kwa upande wa Pemba ina jumla ya watumishi 38 kati ya hao 23 ni wanaume na 15 ni wanawake hakuna wafanyakazi wanaofanya kazi kwa mkataba.

Idara ya Utumishi na Uendeshaji tayari imeandaa mpango wa mafunzo na mpango wa likizo kwa watumishi wake kwa mwaka wa fedha 2021/2022

**Ushauri**

Kitengo cha Ukaguzi kinashauri WMNM kuzingatia Mpango wa likizo pamoja na Mpango wa Mafunzo kwa Watumishi wake, ili kuimarisha uwajibikaji na utendaji kazi kwa ufanisi.

### 3.1.6 MATOKEO YA UKAGUZI KWA MALI ZA KUDUMU

**Tathmini ya Rasilimali za kudumu katika Wizara ya Maji, Nishati na Madini (kutokuwepo kwa Nambari za utambuzi)**

Kitengo cha ukaguzi wa ndani kimebaini kuwa baadhi ya rasilimali za kudumu kukosa kuekewa alama za utambulisho (code number) na nyengine kutoingizwa katika daftari la kudumu la usajili wa rasilimali hizo (Fixed Asset register) kama Sheria ya Usimamizi wa fedha za Umma ya mwaka 2016 ilivyoelekeza.

**Sababu**

Kutokuwepo kwa mtaalamu makini wa kuweka kumbukumbu.

**Athari**

Kukosekana kwa uthibitisho wa mapokezi pamoja na matumizi ya vifaa hivyo.

**Ushauri**

Kitengo cha Ukaguzi wa Ndani kinaishauri Wizara ya Maji, Nishati na Madini kuziboresha taarifa za rasilimali za kudumu kwa kufanya yafuatayo:

* Vifaa vyote vinavyonunuliwa vipitie ghala na virikodiwe katika mabuku yake husika.
* Kufuatilia Taasisi inayohusika na Ununuzi, ili kuzipatia alama za usajili Rasilimali za WMNM.
* Kuwepo kwa muunganiko mzuri baina ya mtunza daftari la Mali za kudumu,sehemu ya hesabu na Manunuzi, ili daftari liweze kupata taarifa kila rasilimnali zinaponunuliwa zinapatikana

Jumla ya TZS **24,723,372** zilitumika kununua vifaa kwa ajili ya matumizi ya Ofisi, vifaa hivyo havijarikodiwa katika madaftari husika.

Jadweli nambari 2 Ununuzi wa vifaa

|  |  |  |  |
| --- | --- | --- | --- |
| **Invoice no.** | **Maelezo** | **Alielipwa** | **Thamani** |
| Pv 73  5439  2060 | Ununuzi wa 2pcs Laptop.  Ununuzi wa Stationaries.  Ununuzi wa Stationaries za Idara ya Utumishi. | Stone Town traders  One 2 One Ltd  Stonetown Traders  One 2 One Ltd  Stonetown Traders  Stone town Traders | 11,644,108  2,727,800  3,753,400  2,324,560  4,273,504  3,753,400 |
| **Jumla** |  |  | **24,723,372** |

**Chanzo: Hati za malipo 2021/2022**.

**Matumizi yaliyofanyika ambayo hayana marejesho**

Jumla TZS **2,820,000** zilitumika kwa ajili ya safari za kikazi ambapo hamna marejesho ya tiketi.Kanuni ya 2005 kifungu namba 95(4) kinasema malipo yote yasipokamilika na kukosa stakabadhi katika ukaguzi inahesabika ni hati iliyokosekana kwa ukaguzi.

Jadweli nambari 3 Matumizi ambayo yamekosekana stakabadhi ya malipo.

|  |  |  |  |  |
| --- | --- | --- | --- | --- |
| **Tarehe** | **Vr no.** | **Maelezo** | **Kasoro** | **Thamani** |
| 10/05  13/05  17/05  10/05 | **30/05**  **32,33,34/5** | Safari ya kikazi Dodoma  Safari ya kikazi Pba nd Saleh Said  Safari ya kikazi Dar Nd.Asya Abdu,Nd.Abbas Mgeni na Nd.Abdul-rabi Juma  Safari ya kikazi Pba | Tiket  Tiket  Tiket  Tiket | 720,000  330,000  490,000\*3  300,000 |
| **Jumla** |  |  |  | **2,820,000** |

**Athari**

Kutokamilika kwa mrejesho kunaweza kupelekea upotevu wa fedha na Wizara kutofikia Malengo iliyojipangia.

**Ushauri**

Kitengo kinashauri hati zote za malipo ziambatanishwe na stakabadhi husika na zipatikane kwa ajili ya ukaguzi.

### 3.1.7 KITENGO CHA SHERIA

Kitengo cha ukaguzi wa ndani kimekagua Kitengo cha sheria na kufuatilia utaratibu mzima wa ufungwaji wa Mikataba ya Mali asili zisizorejesheka ikiwemo Mchanga Mawe na Kifusi, pamoja na kukagua utaratibu mzima wa matumizi ya sheria pindipo inapotokezea uvunjwaji wa taratibu zilizowekwa.

**Athari**

* Kutokuwepo kwa sheria ya Mchanga, mawe na Kifusi katika Wizara ya Maji, Nishati na Madini ambapo kwa sasa inatumika sheria ya Mazingira.

**Ushauri**

Wizara inatakiwa ifanye utaratibu wa kupatikana sheria ya Madini kwa vile tayari rasilimali hizo zimehamishiwa katika Wizara ya Maji, Nishati na Madini.

### 3.1.8 AFISI KUU PEMBA

Kitengo cha ukaguzi wa ndani Kimefanya ukaguzi Afisi kuu Pemba na kubaini hakuna Mhasibu anayeshughulikia Mapato yatokanayo na rasimali zisizorejesheka.

**Sababu**

Kutokuwepo kwa mataalamu wa ziada ya fani ya uhasibu katika Afisi.

**Athari**

Kutokuwepo kwa Mhasibu ambaye atakaehusika na mapato kunaweza kupelekea kutopatikana kwa ripoti sahihi zinazohusiana na makusanyo ya Rasimali hizo, Pindipo zinapohitajika kwa ajili ya ukaguzi au kwa ajili ya kufanya tathmini

**Ushauri**

Kitengo cha ukaguzi wa ndani kinashauri uongozi wa Wizara ya Maji, Nishati na Madini kufanya haraka kulitafutia ufumbuzi suala la kutafuta mtu anaehusika na ukusanyaji wa mapato kwani kutokana na mapungufu yaliyobainika ni wazi kuwa hakuna mhusika wa masuala ya mapato katika Idara ya Nishati na Madini.

## 4.0 HITIMISHO NA MAPENDEKEZO

Baada ya kumaliza ukaguzi katika Wizara ya Maji, Nishati na Madini.Matokeo ya kina na mapendekezo ya ukaguzi, yamewasilishwa kwa uongozi wa Afisi matarajio yetu uongozi utachukua hatua Madhubuti kama ushauri na mapendekezo yalivyoelekeza, ili kuzifanyia kazi hoja hizo na kuijengea uwezo Wizara yetu, ili kufikia malengo yake

Iliyojiwekea.

* Ili kuzidisha mashirikiano yatakayotuwezesha kufikia malengo ya taasisi zetu ni vyema kufanyia kazi maelekezo ya kanuni namba 35(1) ya sheria ya fedha namba 12 ya2005 inayozungumzia kuwa mapungufu yanayoripotiwa na Mkaguzi wa ndani hayamuondoshei muhisika au taasis mamlaka yake. Kueka miundo mbinu bora kuweza kuzibiti hali kama hiyo
* Tujitahidi kutekeleza majukumu yetu kwa kufuata sheria, kanuni na muongozo mbali mbali, kwani tukifanya hivyo, itasaidia kuleta ufanisi na tija katika tasisi zetu.

Mwisho kitengo cha ukaguzi wa ndani kinatowa shukrani kwa uongozi wa Wizara kwa mashirikiano mazuri yaliyotolewa kwa kipindi chote cha Ukaguzi. Ni matarajio yetu kwamba uhusiano na mashirikiano haya mazuri ya kazi yataendelezwa kwa ukaguzi unaofuata.

Kiambatisho A: Madeni ya WMNM

|  |  |  |  |  |
| --- | --- | --- | --- | --- |
| **MAELEZO** | **ANAELIPWA** | **DENI LA TAASISI ZA NJE** | **WAFANYAKAZI** | **JUMLA** |
| BAKAA YA UNUNUZI WA STATIONARY- | STONE TOWN TRADERS | 6,825,600.00 |  | 6,825,600.00 |
| UNUNUZI WA COMPUTER STONE TOWN TRADERS | STONE TOWN TRADERS | 7,390,000.00 |  | 7,390,000.00 |
| PHOTOCOPY | STONE TOWN TRADERS | 3,000,000.00 |  | 3,000,000.00 |
| UNUNUZI WA KIFAA CHA KUKATIA KARATASI | STONE TOWN TRADERS | 995,000.00 |  | 995,000.00 |
| GHARAMA ZA SERVICE YA GARI YA WAZIRI |  |  | 1,088,000.00 | 1,088,000.00 |
| KULIPIA DENI LA MATENGENEZO YA GARI DFP 4049- | JAWAJA AUTO PARTPARTS | 4,042,250.00 |  | 4,042,250.00 |
| SALAAM ZA PONGEZI SIKU 100 ZA RAIS SAMIA | ZANZIBAR LEO | 1,725,000.00 |  | 1,725,000.00 |
| GHARAMA ZA INTERNET |  | 2,866,375.00 |  | 2,866,375.00 |
| GHARAMA ZA SERVICE YA GARI YA WAZIRI |  | 1,088,000.00 |  | 1,088,000.00 |
| TANGAZO LA POLE- | ZANZIBAR LEO | 1,207,500.00 |  | 1,207,500.00 |
| UTAYARISHAJI WA MKATABA HUDUMA KWA WATEJA | ABDULRABI JUMA ABDULRABI, MARYAM KH. SAID NA HAKIM MOHAMED AME |  | 750,000.00 | 750,000.00 |
| MALIPO YA MUDA WA ZIADA ZA UKUSANYAJI WA TAKWIMU ZA VISIMA VYA MAJI | ABDULRABI J. ABDULRABI, AI VUAI HAJI,SALUM KEIS KHAMIS, ABDULRAHMAN RAJAB HAJI NA DALHAT SAID MOHAMED |  | 1,780,000.00 | 1,780,000.00 |
| SAFARI YA DER ES SALAAM TAREHE 21/01/2020 | STONE TOWN TRADERS |  | 460,000.00 | 460,000.00 |
| SAFARI YA NORWAY- KUHUDHURIA WORKSHOP YA OIL AND GAS (9 NOVEMBA, 2018) | ALI SAID BAKARI |  | 2,817,010.00 | 2,817,010.00 |
| OVERTIME YA WALINZI KUANZIA MARCH - DISEMBA, 2014 | JUMA MOH'D KASSIM, MARZUKU KHATIB na IDRISSA NASSIB DAUD |  | 5,116,181.00 | 5,116,181.00 |
| GHARAMA ZA SAFARI YA DAR ES SALAAM -06/04/2020 | MOHAMMED SLUM SAID |  | 510,000.00 | 510,000.00 |
| SAFARI YA MAFUNZO NCHINI AFRIKA KUSINI - (29/09/2019-06/10/20219) | OMAR SALEH ALI |  | 2,425,500.00 | 2,425,500.00 |
| SAFARI YA RWANDA (20-22/ NOVEMBA 2018 | ALI SAID BAKARI |  | 1,609,720.00 | 1,609,720.00 |
| SAFARI YA PEMBA 13/08/2020 | MARIAM JUMA BAKARI NA MNGWALI JUMA MNGWALI |  | 1,120,000.00 | 1,120,000.00 |
| SAFARI YA MAFUNZO NCHINI SWEDEN (22-27/04/2019) | MOHAMED A. MOHAMED NA OMAR SALEH ALI |  | 5,255,250.00 | 5,255,250.00 |
| KAZI MAALUM LA KUANDAA MUUNDO WA IDARA YA NISHATI NA MADINI (NOV- JAN. 2020) | MOHAMED T. MOHAMED, HAMAD J. BAKARI, MNGWALI J. MNGWALI, MOHAMED SLUM SAID, ASHURA A. UFUNZO |  | 2,250,000.00 | 2,250,000.00 |
| MAFUNZO ELEKEZI YA AWALI KWA WAFANYAKAZI WAPYA WA IDARA YA NISHATI | IPA |  | 1,050,000.00 | 1,050,000.00 |
| **JUMLA** |  | **29,139,725.00** | **26,231,661.00** | **55,371,386.00** |
|  |  |  |  |  |
|  |  |  |  |  |

Kiambatanisho B: linaloonesha makadirio na mapato halisi kwa kila chanzo

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **UKUSANYAJI WA MAPATO KWA KIPINDI CHA JAN- JUNE, 2021** | | | | | | | | | |
| **CHANZO CHA**  **MAPATO** | **ROBO YA TATU** | | | | **ROBO YA NNE** | | | |  |
| **JAN** | **FEB** | **MACHI** | **JUMLA** | **APRIL** | **MEI** | **JUNI** | **JUMLA** | **JUMLA KUU** |
| MCHANGA-PEMBA | 90,475,975 | 95,319,925 | 124,046,130 | **309,842,030** | 76,394,061 | 65,347,685 | 92,750,500 | **234,492,246** | **544,334,276** |
| MCHANGA-UNGUJA | 215,613,008 | 262,393,816 | 447,072,200 | **925,079,024** | 400,740,161 | 399,736,075 | 491,366,800 | **1,291,843,036** | **2,216,922,060** |
| KOKOTO, MAWE NA KIFUSI | 188,837,508 | 213,281,400 | 219,115,000 | **621,233,908** | 151,084,774 | 155,297,087 | 183,419,908 | **489,801,769** | **1,111,035,677** |
| **JUMLA** | **494,926,491** | **570,995,141** | **790,233,330** | **1,856,154,962** | **628,218,96** | **620,380,847** | **767,537,208** | **2,016,137,051** | **3,872,292,013** |

Kiambatisho C: Madeni ya Idara ya Nishati na Madini.

|  |  |  |  |
| --- | --- | --- | --- |
| MAELEZO | ANAELIPWA | INVOICE | THAMANI |
| MATENGENEZO YA GARI SMZ 451B | MIEMBENI LUBRICANT CENTER | 2064 | 676,000 |
| MATENGENEZO YA GARI SMZ 306B | MIEMBENI LBRICANT CENTER | 2317 | 2,691,000 |
| VIFAA VYA CHEKPOINT | MAJID STORE | 5708 | 2,824,000 |
| DIESEL NA PETROL | ZANZIBAR PETROLEUM | 671 | 4,472,000 |
| VIFAA VYA KUANDIKIA | ONE TO ONE LTD | 5637 | 7,663,025 |
| SHELVE GHALA | KIKOSI CHA JESHI LA MAFUNZO | - | 1,531,000 |
| VIFAA VYA (Electroni device) vya KUFANYIA KAZI | ONE TO ONE LTD | 5714 | 12,600,000 |
| VIFAA VYA KUANDIKIA | ONE TO ONE LTD | 5716 | 8,628,000 |
| MAFUTA YA PETROL | KIJANGWANI | 559 | 4,544,000 |
| MAFUTA YA PETROL | KIJANGWANI | 558 | 908,800 |
| PICHA ZA UWEKAJI FREM ZA RAIS WA ZANZIBAR NA TANZANIA(VIP) | MWANANCHI SUPPLY STORE | 287 | 990,000 |
| MAGAZETI YA SERIKALI | SHIRIKA LA MAGAZETI ZANZIBAR | 3079 | 16,400 |
| VITABU VYA LESENI YA KUSAFIRISHIA MALIASILI ZISIZOREJESHEKA | WAKALA WA SERIKALI WA UCHAPAJI ZANZIBAR | 2516 | 300,000 |
| MAGAZETI YA SERIKALI | SHIRIKA LA MAGAZETI | 7589 | 1,207,500 |
| **JUMLA** |  |  | **49,051,725** |