****

**SERIKALI YA MAPINDUZI YA ZANZIBAR**

**OFISI YA RAIS KATIBA SHERIA UTUMISHI NA UTAWALA BORA ZANZIBAR**

**RIPOTI YA UKAGUZI WA NDANI KWA MWAKA WA FEDHA 2020/2021**

****

**OKTOBA, 2021**

**YALIYOMO**

[**MUHTASARI** ii](file:///C:\Users\user\Documents\DRAFT%20YA%20MWAKA%202020-2021.docx#_Toc82851863)

[**VIAMBATANISHO** iv](file:///C:\Users\user\Documents\DRAFT%20YA%20MWAKA%202020-2021.docx#_Toc82851864)

[**SURA YA KWANZA** 1](file:///C:\Users\user\Documents\DRAFT%20YA%20MWAKA%202020-2021.docx#_Toc82851865)

[1.0 UTANGULIZI 1](file:///C:\Users\user\Documents\DRAFT%20YA%20MWAKA%202020-2021.docx#_Toc82851866)

[1.1 UANZISHWAJI WA WIZARA 1](file:///C:\Users\user\Documents\DRAFT%20YA%20MWAKA%202020-2021.docx#_Toc82851867)

[1.2 DIRA 1](file:///C:\Users\user\Documents\DRAFT%20YA%20MWAKA%202020-2021.docx#_Toc82851868)

[1.3 DHAMIRA 1](file:///C:\Users\user\Documents\DRAFT%20YA%20MWAKA%202020-2021.docx#_Toc82851869)

[1.4 MALENGO YA WIZARA 2020/2021 2](file:///C:\Users\user\Documents\DRAFT%20YA%20MWAKA%202020-2021.docx#_Toc82851870)

[1.5 MUUNDO WA WIZARA 2](file:///C:\Users\user\Documents\DRAFT%20YA%20MWAKA%202020-2021.docx#_Toc82851871)

[1.6 PROGRAMU ZA WIZARA 3](file:///C:\Users\user\Documents\DRAFT%20YA%20MWAKA%202020-2021.docx#_Toc82851872)

[1.7 VIPAUMBELE VYA WIZARA 4](file:///C:\Users\user\Documents\DRAFT%20YA%20MWAKA%202020-2021.docx#_Toc82851873)

[1.8 MAKADIRIO YA MAPATO NA MATUMIZI KWA MWAKA WA FEDHA 2020/2021 5](file:///C:\Users\user\Documents\DRAFT%20YA%20MWAKA%202020-2021.docx#_Toc82851874)

[**SURA YA PILI** 6](file:///C:\Users\user\Documents\DRAFT%20YA%20MWAKA%202020-2021.docx#_Toc82851875)

[MUUNDO WA UKAGUZI 6](file:///C:\Users\user\Documents\DRAFT%20YA%20MWAKA%202020-2021.docx#_Toc82851876)

[2.0 MALENGO YA UKAGUZI 6](file:///C:\Users\user\Documents\DRAFT%20YA%20MWAKA%202020-2021.docx#_Toc82851877)

[2.2 MALENGO MADOGO MADOGO 6](file:///C:\Users\user\Documents\DRAFT%20YA%20MWAKA%202020-2021.docx#_Toc82851878)

[2.3 UPEO WA UKAGUZI 7](file:///C:\Users\user\Documents\DRAFT%20YA%20MWAKA%202020-2021.docx#_Toc82851879)

[2.4 NJIA ZILIZOTUMIKA KATIKA UKAGUZI 7](file:///C:\Users\user\Documents\DRAFT%20YA%20MWAKA%202020-2021.docx#_Toc82851880)

[2.5 VIGEZO VILIVYOTUMIKA WAKATI WA UKAGUZI 8](file:///C:\Users\user\Documents\DRAFT%20YA%20MWAKA%202020-2021.docx#_Toc82851881)

[**SURA YA TATU** 9](file:///C:\Users\user\Documents\DRAFT%20YA%20MWAKA%202020-2021.docx#_Toc82851882)

[MATOKEO YA UKAGUZI 9](file:///C:\Users\user\Documents\DRAFT%20YA%20MWAKA%202020-2021.docx#_Toc82851883)

[3.0 UTANGULIZI 9](file:///C:\Users\user\Documents\DRAFT%20YA%20MWAKA%202020-2021.docx#_Toc82851884)

[**SURA YA NNE** 13](file:///C:\Users\user\Documents\DRAFT%20YA%20MWAKA%202020-2021.docx#_Toc82851885)

[MAPENDEKEZO NA HITIMISHO 13](file:///C:\Users\user\Documents\DRAFT%20YA%20MWAKA%202020-2021.docx#_Toc82851886)

[4.0 UTANGULIZI 13](file:///C:\Users\user\Documents\DRAFT%20YA%20MWAKA%202020-2021.docx#_Toc82851887)

[4.1 MAPENDEKEZO 13](file:///C:\Users\user\Documents\DRAFT%20YA%20MWAKA%202020-2021.docx#_Toc82851888)

[4.2 HITIMISHO 15](file:///C:\Users\user\Documents\DRAFT%20YA%20MWAKA%202020-2021.docx#_Toc82851889)

[**Kiambatanisho namba 1** 16](file:///C:\Users\user\Documents\DRAFT%20YA%20MWAKA%202020-2021.docx#_Toc82851890)

[**Kiambatanisho namba 2** 17](file:///C:\Users\user\Documents\DRAFT%20YA%20MWAKA%202020-2021.docx#_Toc82851891)

[**Kiambatanisho namba 3** 18](file:///C:\Users\user\Documents\DRAFT%20YA%20MWAKA%202020-2021.docx#_Toc82851892)

**MUHTASARI**

Kitengo cha Ukaguzi wa ndani katika Ofisi ya Rais Katiba Sheria Utumishi na Utawala Bora kimekamilisha ukaguzi wa ndani kwa mwaka wa fedha unaoishia Juni 2021. Ukaguzi huu ulihusisha ukaguzi wa nyaraka mbali mbali zikiwemo za fedha na kumbukumbu nyengine zinazohusiana na mwaka wa fedha 2020/2021.

Lengo kuu la Wizara ni kutekeleza na kusimamia misingi ya utumishi wa umma na utawala bora, kuimarisha upatikanaji wa haki na utawala wa sheria pamoja na kuimarisha misingi na maadili katika utendaji wa shughuli za serikali.

Lengo kuu la ukaguzi ni kuhakikisha matumizi ya wizara yamefuata kanuni, sheria, sera na miongozo mbali mbali ya Serikali.

Ukaguzi huu uliangalia zaidi matumizi, mchakato wa manunuzi kwa vifaa na huduma pamoja na ukaguzi wa mali za serikali katika Ofisi ya Rais Katiba Sheria Utumishi na Utawala Bora yaliyofanywa na Wizara kupitia Idara zake zote sambamba na kufanya ukaguzi katika Skuli ya sheria pamoja na Ofisi ya Mufti wa Zanzibar.

Ofisi ya Rais Katiba Sheria Utumishi na Utawala Bora kwa mwaka wa fedha 2020/2021 kupitia fungu (G01) imekadiriwa kutumia jumla ya shilingi 12,187,515,007 hadi kufikia mwezi Juni 2021 jumla ya shilingi 2,522,517,534 zilipatikana na kutumika ambazo ni sawa na asilimia 22 ya makadirio kwa mwaka.

**Yaliyobainika Katika Ukaguzi**

1. Kufanya manunuzi ya vifaa kwa njia ya kugawa (split) badala ya kuitisha zabuni
2. Kutofanyika upekuzi getini kwa wananchi wanaofuata huduma ndani ya jengo la Wizara na kuhatarisha usalama wa jengo na mali zilizomo ndani yake.
3. Ununuzi wa vifaa usiozingatia bei halisi **(value for money)**

**VIAMBATANISHO**

**Kiambatanisho namba 1:** Makadirio ya mapato na matumizi kwa mwaka 2020/2021

**SURA YA KWANZA**

1. **UTANGULIZI**

Wajibu mkubwa wa Kitengo cha Ukaguzi wa Ndani ni kusaidia Uongozi katika kusimamia, kushauri na kuhakikisha kuwepo kwa matumizi sahihi ya fedha za umma na utekelezaji wa malengo yaliyokusudiwa kwa mujibu wa sheria ya fedha ya mwaka 2016 pamoja na kanuni, taratibu na matoleo mbali mbali ya Utumishi wa umma sambamba na kushauri kuwekwa kwa udhibiti wa ndani ulio mzuri (*strong* *internal control*) unaohitaji usimamizi wa pamoja baina ya wakaguzi wa ndani na uongozi wa Ofisi ya Rais Katiba Sheria Utumishi na Utawala Bora.

**1.1** **UANZISHWAJI WA WIZARA**

Afisi ya Rais Katiba Sheria Utumishi na Utawala Bora imeundwa kutokana na mabadiliko ya Wizara yaliyofanywa ya kuunganisha majukumu ya sekta ya Utumishi wa Umma na Utawala Bora na sekta ya sheria kufuatia kumalizika kwa uchaguzi mkuu wa Oktoba 2020.

**1.2 DIRA**

Kuwa na jamii yenye kuzingatia utawala wa sheria, upatikanaji wa haki, matumizi sahihi ya mali za Serikali, utawala bora na haki za binaadamu na kuhakikisha utoaji wa huduma bora kwa jamii.

**1.3 DHAMIRA**

Kuhakikisha kunakuwepo usimamizi na udhibiti wa sheria, upatikanaji wa haki chini ya misingi ya sheria, utawala bora unaozingatia haki za binaadamu, umakini wa matumizi ya rasilimali za Serikali na utoaji wa huduma bora zenye tija na maslahi kwa jamii.

**1.4 MALENGO YA WIZARA 2020/2021**

1. Kuimarisha upatikanaji wa haki na utawala wa sheria
2. Kuimarisha utoaji wa huduma za kisheria na usimamizi wa mikataba.
3. Kuhakikisha upatikanaji wa haki za jinai kwa amani, utulivu na maendeleo ya kiuchumi
4. Kuimarisha kazi za marekebisho ya sheria za nchi ili ziendane na mabadiliko ya mazingira na wakati.
5. Kuongeza uwelewa kwa jamii kuhusu masuala ya rushwa na uhujumu uchumi.
6. Kuimarisha mfumo wa usimamizi wa rasilimaliwatu katika utumishi wa umma
7. Kuimarisha kazi za usimamizi wa haki na nidhamu ya watumishi wa umma.
8. Kusimamia utekelezaji wa mpango wa rasilimali watu wa mwaka 2021/2022 na mpango wa mafunzo ya watumishi wa umma.
9. Kuimarisha miundo na mifumo ya taasisi.
10. Kuimarisha matumizi ya mifumo ya kieletroniki katika shughuli na utoaji wa huduma za serikali
11. Kuimarisha misingi ya utawala bora na maadili katika utendaji wa shughuli za Serikali.
12. Kuongeza uwelewa wa utunzaji wa siri za Serikali kwa watumishi wa umma.

**1.5 MUUNDO WA WIZARA**

Ofisi ya Rais Katiba Sheria Utumishi na Utawala Bora imeundwa kutokana na Idara na Taasisi zifuatazo :

1. Idara ya Mipango, Sera na Utafiti
2. Idara ya Uendeshaji na Utumishi
3. Idara ya Miundo ya Taasisi, Utumishi na Maslahi ya Watumishi
4. Idara ya Mipango ya Rasilimali Watu na mafunzo
5. Wakala wa Serikali Mtandao
6. Idara ya Utawala Bora
7. Idara ya Katiba na Msaada wa kisheria
8. Ofisi ya Mufti wa Zanzibar
9. Ofisi Kuu – Pemba
10. Kamisheni ya Wakfu na Mali Amana
11. Skuli ya Sheria Zanzibar

Aidha, Kwa upande wa Taasisi zinazojitegemea Ofisi inasimamia taasisi zifuatazo:

1. Ofisi ya Mdhibiti na Mkaguzi Mkuu wa Hesabu za serikali
2. Tume ya Maadili ya Viongozi wa Umma
3. Kamisheni ya Utumishi wa Umma
4. Tume ya Utumishi Serikalini
5. Chuo cha Utawala wa Umma
6. Mamlaka ya Kuzuia Rushwa na Uhujumu wa Uchumi
7. Mahkama
8. Ofisi ya Mwanasheria Mkuu
9. Ofisi ya Mkurugenzi wa Mashtaka
10. Tume ya kurekebisha sheria

**1.6 PROGRAMU ZA WIZARA**

Ofisi ya Rais Katiba Sheria Utumishi na Utawala Bora inasimamia jumla ya mafungu kumi (10) ya bajeti kupitia programu 15 zifuatazo ;

1. Programu ya Masuala ya sheria
2. Programu ya Usimamizi wa Utawala Bora
3. Programu ya Usimamizi wa Masuala ya Dini
4. Programu ya Usimamizi wa Upatikanaji wa haki
5. Programu ya Usimamizi wa Utekelezaji wa kesi za jinai
6. Programu ya Usimamizi Usimamizi wa mapitio ya sheria
7. Programu ya Usimamizi wa majukumu ya kikatiba na Kisheria
8. Programu ya Usimamizi wa Utumishi wa Umma
9. Programu ya Uendeshaji na Uratibu wa ARKSUUB
10. Programu ya Uendelezaji wa Utumishi wa Umma
11. Programu ya Huduma za Serikali Mtandao
12. Programu ya Mageuzi ya Utoaji wa huduma za sheria
13. Programu ya Ukaguzi na Udhibiti wa Fedha na Rasilimali za Umma
14. Programu ya Uzuiaji wa vitendo vya Rushwa na Uhujumu Uchumi
15. Programu ya Uajiri, Haki na Nidhamu kwa watumishi Serikalini

**1.7 VIPAUMBELE VYA WIZARA**

1. Kuimarisha utendaji katika taasisi za sheria kwa kufanya marekebisho ya sheria mbali mbali na matengenezo ya majengo ya Mahkama na Ofisi
2. Kuratibu na kusimamia masuala ya huduma ya msaada wa kisheria
3. Kukamilisha na kuanza utekelezaji wa mkakati wa mabadiliko katika sekta ya sheria wa awamu ya pili.
4. Kuimarisha mfumo wa haki jinai nchini na kukamilisha mfumo wa utoaji huduma hiyo kwa njia ya TEHAMA katika mahkama.
5. Kusimamia maadili ya viongozi wa umma na masuala ya utawala Bora.
6. Kusimamia majukumu ya kikatiba na kisheria ya Baraza la Mapinduzi na Kamati zake
7. Kuimarisha usalama wa watumishi wa umma na maeneo wanayofanyia kazi
8. Kutekeleza awamu ya pili ya mkakati wa Mabadiliko ya Utumishi wa umma Zanzibar (ZPSRP)
9. Kuanza ujenzi wa jingo la Mamlaka ya kuzuia Rushwa na Uhujumu Uchumi Zanzibar

**1.8 MAKADIRIO YA MAPATO NA MATUMIZI KWA MWAKA WA FEDHA 2020/2021**

Kwa mwaka wa fedha 2020/2021, Afisi ya Rais Katiba Sheria Utumishi na Utawala Bora kupitia fungu la (G01) ilipanga kutumia jumla ya shilingi 12,187,515,007 kutoka kwa iliyokuwa Ofisi ya Rais Utumishi wa Umma na Utawala Bora na Wizara ya Katiba na Sheria kwa ajili ya matumizi ya kawaida na maendeleo. Kati ya hizo, shilingi 11,730,955,807 zimepangwa kutumika kwa matumizi ya kazi za kawaida, shilingi 456,559,200 zimepangwa kwa ajili ya matumizi ya kazi za maendeleo.

Hadi kufikia mwezi Juni 2021, jumla ya shilingi 2,522,517,534 zimepatikana sawa na asilimia 22 ya bajeti kwa ajili ya kulipia mishahara na stahiki mbali mbali za watumishi na matumizi mengineyo.

Kwa upande wa kazi za maendeleo shilingi 224,285,000 zimepatikana sawa na asilimia 49 ya bajeti kwa mwaka wa fedha 2020/2021. **(Angalia kiambatanisho namba 1)**

**SURA YA PILI**

**MUUNDO WA UKAGUZI**

1. **MALENGO YA UKAGUZI**

**2.1 LENGO KUU**

Kuhakikisha mapato na matumizi ya Wizara yamefuata sheria, kanuni, Sera na miongozo ya fedha ya Serikali.

**2.2 MALENGO MADOGO MADOGO**

1. Kuhakikisha matumizi yamekwenda sambamba na mpango kazi kwa kuzingatia bajeti iliyowekwa na Wizara/Taasisi.
2. Kuhakikisha kwamba malipo yamewekewa kumbukumbu kwa mujibu wa sheria
3. Kuhakikisha manunuzi ya vifaa na huduma yamefanyika kwa ufanisi, ufasaha na kwa kutumia gharama ndogo na yamefuata sheria ya manunuzi ya umma na uondoshaji wa mali za serikali ya mwaka 2016 pamoja na kanuni yake.
4. Kuhakikisha kunakuwepo na udhibiti makini wa ndani katika mapato na matumizi (internal control). Hii ikijumuisha matumizi mazuri ya ununuzi na ugawaji wa rasilimali ya mafuta.
5. Kukagua na kutathmini uwepo wa malipo ya likizo kwa watumishi wa umma kwa mujibu wa sheria ya utumishi pamoja na kukagua mpango wa likizo (leave roster) wa Wizara/Taasisi.
6. Kuhakikisha samani na vyombo vya usafiri vya Wizara/Taasisi vimewekewa utaratibu mzuri wa matumizi, ikiwemo kuingizwa kwenye daftari la mali za kudumu za serikali na kupewa alama za utambulisho (Bar cord) kama sheria inavyoelekeza.

**2.3 UPEO WA UKAGUZI**

Ukaguzi huu uliangalia zaidi matumizi, mchakato wa manunuzi kwa vifaa na huduma, ukaguzi wa mali za serikali katika Ofisi ya Rais Katiba Sheria Utumishi na Utawala Bora yaliyofanywa na Wizara kupitia Idara zake zote sambamba na kufanya ukaguzi katika Skuli ya sheria pamoja na Ofisi ya Mufti wa Zanzibar.

Aidha, ukaguzi huu uliofanyika ni kwa kipindi cha mwaka wa fedha 2020/2021.

**2.4 NJIA ZILIZOTUMIKA KATIKA UKAGUZI**

Ukaguzi umetumia njia mbali mbali kwa lengo la kupata taarifa zilizo sahihi zikiwemo:

* Kukagua hati za malipo na vielelezo vyake (vouchers)
* Kukagua uwekaji wa kumbukumbu za ghalani (store ledger)
* Kukagua mpango kazi wa wizara pamoja na utekelezaji wake kwa mwaka wa fedha 2020/2021
* Kukagua na kutathmini uwepo wa daftari la mali za kudumu “Fixed Asset Regester”
* Kufanya mahojiano na baadhi ya wafanyakazi na wadau wengine pamoja na kuhoji wahusika juu ya matumizi yenye utata.
* Kuzipitia sheria, kanuni na miongozo mbalimbali ya kazi zilizopo.
* Kuhakiki na kutathmini utendaji kazi wa sehemu husika.
* Kupitia hoja za ripoti zilizopita.
* Kufanya ukaguzi kwa kutumia ***sample base auditing*** (Kukagua baadhi ya Taasisi zilizo chini ya wizara)

**2.5 VIGEZO VILIVYOTUMIKA WAKATI WA UKAGUZI**

Kitengo cha Ukaguzi wa Ndani kina jukumu la kuisaidia Taasisi katika kuhakikisha kuwa shughuli za kifedha na kiutendaji zinakwenda kama zinavyoelekezwa na sheria na taratibu za fedha.

Ukaguzi huu ulifanyika kwa mujibu wa vigezo vifuatavyo;

1. Sheria ya Uongozi wa fedha ya Serikali ya mwaka 2016 (The Public Finance Management Act,2016)
2. Sheria ya Ununuzi na uondoaji wa mali za umma ya mwaka 2016 (The Public Procurement and Disposal of Public Assets Act,2016)
3. Kanuni za manunuzi ya umma ya mwaka 2005
4. Internal Audit Quality Assurance manual ya mwaka 2021.
5. Muongozo wa ukaguzi (Internal Audit Manual) wa mwaka 2021 pamoja na
6. Viwango vya Kimataifa vya ukaguzi (International Professional Practice Framework)

**SURA YA TATU**

**MATOKEO YA UKAGUZI**

1. **UTANGULIZI**

Sura hii inaelezea mambo yaliyobainika wakati wa ukaguzi na imekusanya majibu ya masuala yote yaliojitokeza katika sura ya pili ya ripoti hii, aidha ukaguzi umefanyika kwa kuangalia taratibu za matumizi kama zinafuata sheria, kanuni ,sera na miongozo iliyowekwa na Serikali.

**Hoja za ukaguzi katika ripoti iliyopita**

**Kutokuwepo kwa daftari la kudumu la Mali za Serikali la Wizara (Fixed Asset Regester)**

Ukaguzi umebaini Wizara haina daftari la kudumu la mali za serikali na hii hupelekea kukosekana kwa taarifa za uhakika juu ya idadi halisi ya vifaa na mali za Wizara. Aidha hupelekea upotevu wa mali za serikali na ni kwenda kinyume na kanuni ya fedha ya mwaka 2005 kifungu 265(1),(2)na(3)

**Majibu ya Uongozi**

Ofisi imepokea barua yenye kumbukumbu namba BA.26/454/17/124 ya tarehe 3/12/2020 kutoka Ofisi ya Rais Fedha na Mipango inayohusu kazi ya uwekaji wa mfumo wa kielectroniki wa utunzaji na uhifadhi wa taarifa za mali za Serikali. Katika barua hiyo imeelekeza kwamba wataalamu wa IT watawasili OR-KSUUB kwa lengo la kuunganisha mfumo huo na tayari wameangalia eneo la kuunganisha kwa lengo la kukamilisha zoezi hilo haraka iwezekanavyo.

Hapo awali wataalamu kutoka Ofisi ya Rais Fedha na Mipango walifika OR-KSUUB kuweka alama za utambulisho wa mali za (Bar cord) ili kuzitambua mali zote za Ofisi.

**Utekelezaji halisi**

Hadi kufikia kutoka kwa ripoti hii ya ukaguzi wa ndani uanzishwaji wa Daftari la kudumu la mali za Serikali la Wizara bado halijaanzishwa.

**Hoja zilizobainika wakati wa ukaguzi**

1. **Kufanya manunuzi ya vifaa kwa njia ya kugawa (split) badala ya kuitisha zabuni.**

Jumla ya shilingi milioni 22,572,250 zilitumika kununulia vifaa mbali mbali vya ofisi ya Skuli ya Sheria kutoka kwa msambazaji One to One ambazo zililipwa kwa hati mbili tofauti ndani ya mwezi mmoja (Hati namba 34/6 na 31/6 zinahusika). Hali hii hupelekea kukosekana kwa ubora wa bidhaa zenye ushindani na ni kwenda kinyume na sheria ya manunuzi na uondowaji wa mali za serikali ya mwaka 2016 kifungu namba 68 (2)(3).

**Majibu ya Uongozi**

1. **Kutofanyika upekuzi getini kwa wananchi wanaofuata huduma ndani ya jengo la Wizara na kuhatarisha usalama wa jengo na mali zilizomo ndani yake.**

Ukaguzi wa Ndani umebaini kuwepo kwa hali ya usalama mdogo wa jengo la Wizara, hali hii husababishwa na kutofanywa upekuzi kwa watu wanaoingia na kutoka hususan wanaotaka huduma kwa taasisi zilizomo ndani ya jengo. Utegemezi wa CCTV camera peke yake hautoshelezi kwa vile camera hizo huharibika na huchukua muda mrefu hadi kutengenezwa. Kwa mujibu wa sheria ya fedha ya mwaka 2016 kifungu 29 (1)(a) kinamtaka Afisa Mhasibu wa Taasisi ya Umma kusimamia mali za taasisi ya umma.

**Majibu ya Uongozi**

1. **Ununuzi wa vifaa usiozingatia bei halisi (value for money)**

Ukaguzi umebaini kuwepo kwa ununuzi wa vifaa kwa bei ya juu kuliko uhalisia. Hili limebainika kutokana na ufuatiliaji ulofanyika kwa bei za vifaa vilivyonunuliwa, ukaguzi umebaini kununuliwa Friji kwa matumizi ya Skuli ya sheria kwa bei kubwa zaidi ya bei ilokuwepo sokoni. Hati namba 14/6 inahusika na matumizi hayo. Hali hii hupelekea kuigharimu Serikali fedha nyingi kinyume na uhalisia ulivyo na kukosekana kwa thamani halisi ya vifaa (value for money).

**Majibu ya Uongozi**

Hadi kutoka kwa ripoti hii ya ukaguzi, Kitengo cha ukaguzi hakikuweza kupata majibu ya hoja hii kutoka kwa muhusika licha ya juhudi za kufanya nae mawasiliano kufanyika.

**SURA YA NNE**

**MAPENDEKEZO NA HITIMISHO**

1. **UTANGULIZI**

Sura hii inatoa mapendekezo kwa yaliyojitokeza wakati wa ukaguzi na kitengo kinaamini kwamba yale yaliyobainika na yaliyopendekezwa ndani ya ripoti hii yatafanyiwa kazi tena kwa wakati ili kuleta ufanisi zaidi katika taasisi na Wizara kwa ujumla. Vile vile inaelezea hitimisho kwa matokeo yaliyobainika katika sura ya tatu ambayo yameenda sambamba na malengo madogo madogo yalioanishwa katika sura ya pili ya ripoti hii.

**4.1** **MAPENDEKEZO**

Kitengo cha ukaguzi wa ndani kinatoa mapendekezo yafuatayo kutokana na yaliyobainika katika ukaguzi:

1. Kwa upande wa manunuzi tunashauri kufuatwa kikamilifu kwa taratibu zote za manunuzi kama sheria ya ununuzi na uondoshaji wa mali za Serikali ya mwaka 2016 inavyoeleza ikiwemo, mchakato wa manunuzi kutofanywa na wakuu wa Idara, matumizi yaliyofikia kiwango cha kutolewa zabuni utaratibu ufuatwe bila kusahau kuandaliwa na kutumika miniti za vikao vyote halali vya manunuzi ya Wizara.
2. Katika kudhibiti usalama wa jengo na rasilimali zilowemo Wizara ingeanzisha mfumo wa upekuzi kwa kila mtaka huduma anaeingia katika jengo kwa kuwatumia maafisa wa vikosi wanaokaa sehemu ya mapokezi. Sambamba na hapo kuzifanyia matengenezo kwa haraka CCTV Camera mara tu zinapoharibika ili zirudi katika hali yake ya kawaida.
3. Aidha mali zote zinazonunuliwa na wizara/taasisi ni lazima ziingizwe katika Daftari la kudumu la mali za serikali **(Fixed Asset** **Register)** ikiwa ni pamoja na kupewa utambulisho (code).Vile vile ununuzi wa mali hizo uzingatie bei halisi ya kifaa husika (Value for money).

**4.2 HITIMISHO**

Kwa ujumla ukaguzi huu ulifanyika kwa kuzingatia misingi ya sheria,sera,kanuni na miongozo ya Serikali kwa kuangalia matumizi na utekelezaji wa majukumu ya Wizara pamoja na taasisi zake kwa mwaka wa fedha 2020/2021 na kubaini kuwepo kwa hoja ambazo zinahitaji kutafutiwa ufumbuzi na wahusika ili Wizara iweze kufikia malengo yake iliyojiwekea.

Aidha Kitengo cha Ukaguzi wa ndani cha Wizara kinapenda kutoa shukurani za dhati kwa uongozi wa Ofisi ya Rais Katiba Sheria Utumishi na Utawala Bora pamoja na taasisi zake kwa mashirikiano mliyotupatia wakati wa ukaguzi ikiwemo kutoa majibu ya hoja na kasoro zilizoainishwa katika ripoti ya awali (First draft) na kukiwezesha kitengo cha ukaguzi wa ndani kukamilisha kutoa ripoti ya mwisho (Final Report) ya mwaka 2020/2021 kwa wakati.

Mwisho sio kwa umuhimu ni matumaini yetu mapendekezo yaliyotolewa na kitengo cha ukaguzi wa ndani yatafanyiwa kazi ili kuiwezesha Wizara kufikia malengo iliyojiwekea kwa ufanisi mkubwa,

Naomba kuwasilisha.

**……………………**

**Hidaya Khamis Ussi**

**Mkaguzi Mkuu wa Ndani**

**(OR) Katiba Sheria Utumishi na Utawala Bora**

**Zanzibar.**

**Kiambatanisho namba 1**

**Jadueli linaloonesha Makadirio ya mapato na matumizi kwa mwaka wa fedha 2020/2021**

|  |  |  |  |  |
| --- | --- | --- | --- | --- |
| **Nambari** | **Maelezo** | **Makadirio** | **Halisi** | **Asilimia (%)** |
| 1 | Mishahara | 9,571,646,904 | 2,223,361,936 | 23 |
| 2 | Matumizi mengineyo (OC) | 2,159,308,903 | 299,155,595 | 13 |
| 3 | Maendeleo (SMZ) | 400,000,000 | 175,000,000 | 44 |
| 4 | Maendeleo (Wahisani) | 56,559,200 | 49,285,000 | 87 |
|  | **JUMLA** | **12,187,515,007** | **2,746,802,531** |  |